****



**แผนบูรณาการป้องกันและลดอุบัติเหตุทางถนนช่วงเทศกาล และช่วงวันหยุด   
พ.ศ. 2566**

**๑. อ้างถึง**

๑.๑ มติคณะรัฐมนตรี เมื่อวันที่ ๒๑ มีนาคม ๒๕๔๙ เรื่อง การดำเนินการตามมาตรการและแผนการดำเนินงานป้องกันและลดอุบัติเหตุทางถนนช่วงเทศกาลปีใหม่และเทศกาลสงกรานต์ ให้ถือเป็นภารกิจสำคัญและจำเป็นต้องดำเนินการอย่างต่อเนื่องทุกปี โดยให้หน่วยงานที่เกี่ยวข้องทุกหน่วยตั้งงบประมาณรองรับไว้ให้เหมาะสม

1.2 มติคณะรัฐมนตรี เมื่อวันที่ 29 มีนาคม 2559 เรื่อง สรุปผลการดำเนินการป้องกันและลดอุบัติเหตุทางถนนช่วงเทศกาลปีใหม่ 2559 และแนวทางการขับเคลื่อนการดำเนินงานป้องกันและลดอุบัติเหตุทางถนนตลอดทั้งปี

๑.3 พระราชบัญญัติป้องกันและบรรเทาสาธารณภัย พ.ศ. ๒๕๕๐

๑.4 ระเบียบสำนักนายกรัฐมนตรีว่าด้วยการป้องกันและลดอุบัติเหตุทางถนน พ.ศ. ๒๕๕๔

๑.5 นโยบายคณะรัฐมนตรี พลเอก ประยุทธ์ จันทร์โอชา นายกรัฐมนตรี ข้อ ๕.๖.๒ แก้ไขปัญหาจราจรติดขัดในพื้นที่เขตเมือง โดยการพัฒนาระบบขนส่งมวลชนสาธารณะที่มีประสิทธิภาพและเหมาะสมกับศักยภาพ  
ของแต่ละพื้นที่ โดยเฉพาะเมืองหลักในภูมิภาค การนําระบบเทคโนโลยีสารสนเทศมาใช้ในการควบคุม สั่งการจราจรและวางแผนการเดินทาง การกวดขันวินัยจราจร และการจัดระเบียบที่จอดรถ โดยเฉพาะการจัดให้มีที่จอดรถใต้ดินและบนดินเพิ่มเติม ทั้งของภาครัฐและภาคเอกชน พร้อมทั้ง พัฒนาทางเท้า ทางจักรยาน และสิ่งอํานวยความสะดวกต่าง ๆ ให้สามารถรองรับความต้องการเดินทาง เพื่อคนทั้งมวล (Universal Design) เพื่อให้ประชาชนมีทางเลือกในการเดินทางได้อย่างทั่วถึงและรวดเร็ว

๑.6 มติคณะกรรมการนโยบายการป้องกันและลดอุบัติเหตุทางถนนแห่งชาติ ครั้งที่ 2/๒๕๖5 เมื่อวันที่ 20 ตุลาคม ๒๕๖5

**๒. สถานการณ์/สภาพปัญหา**

**2.1 ช่วงเทศกาลปีใหม่และเทศกาลสงกรานต์**

เทศกาลปีใหม่และเทศกาลสงกรานต์ เป็นช่วงที่ประชาชนจำนวนมากใช้รถใช้ถนนเดินทางสัญจรกลับภูมิลำเนาและท่องเที่ยว ตลอดจนทุกพื้นที่ทั่วประเทศมีการจัดงานเฉลิมฉลอง งานประเพณีการทำบุญ และรื่นเริงต่าง ๆ ทำให้มีปัจจัยเสี่ยงการเกิดอุบัติเหตุทางถนนสูงกว่าช่วงปกติ ทั้งปัจจัยด้านคน และยานพาหนะ ซึ่งที่ผ่านมา ศูนย์อำนวยการความปลอดภัยทางถนนได้บูรณาการร่วมกับหน่วยงานภาคีเครือข่ายขับเคลื่อนการดำเนินงาน มาอย่างต่อเนื่อง โดยใช้กลไกศูนย์อำนวยการความปลอดภัยทางถนนทุกระดับ ทั้งศูนย์อำนวยการความปลอดภัยทางถนนจังหวัด/กรุงเทพมหานคร ศูนย์ปฏิบัติการความปลอดภัยทางถนนอำเภอ และศูนย์ปฏิบัติการความปลอดภัยทางถนนองค์กรปกครองส่วนท้องถิ่นขับเคลื่อนการดำเนินงาน เพื่อลดปัจจัยเสี่ยงการเกิดอุบัติเหตุทางถนนทุกมิติ ทั้งด้านคน ถนน และยานพาหนะ ตลอดจนให้ความสำคัญกับการบังคับใช้กฎหมาย และการใช้กลไกของสังคม เพื่อป้องปราม ตักเตือนผู้ที่มีพฤติกรรมเสี่ยงในพื้นที่อย่างเข้มข้น

* **ปัจจัยเสี่ยง**

|  |  |
| --- | --- |
| **ปัจจัยเสี่ยง** | **ประเด็น** |
| **ด้านคน** | พฤติกรรมเสี่ยงในการใช้รถใช้ถนนของผู้ขับขี่และผู้ใช้เส้นทาง/ความประมาท /ความสามารถของผู้ขับขี่ลดลงเนื่องจากสภาพร่างกายไม่พร้อม/การไม่ชำนาญเส้นทาง/การไม่เคารพ กฎจราจร /ขาดวินัยในการใช้รถใช้ถนนร่วมกัน /การไม่ใช้อุปกรณ์นิรภัย |
| **ด้านยานพาหนะ** | ขาดความพร้อมด้านอุปกรณ์พื้นฐานในรถยนต์ /ขาดความพร้อมด้านอุปกรณ์ความปลอดภัย/การปรับแต่งสภาพยานพาหนะ/การบรรทุกหรือโดยสารที่ไม่ปลอดภัย |
| **ด้านถนน**/  **ด้านสิ่งแวดล้อม** | จุดเสี่ยง จุดอันตราย จุดตัดทางรถไฟ จุดที่เกิดอุบัติเหตุบ่อยยังไม่ได้รับการแก้ไข/ลักษณะ ทางกายภาพของถนนไม่สมบูรณ์ อาทิ ผิวถนนเป็นหลุม บ่อ และถนนอยู่ระหว่างก่อสร้างหรือซ่อมแซม/สภาพการจราจรที่หนาแน่น /อุปกรณ์ควบคุมการจราจรมีสภาพไม่สมบูรณ์ /ป้ายเตือน ป้ายสัญลักษณ์ติดตั้งในตำแหน่งที่ไม่เหมาะสมและไม่ชัดเจน/จุดเสี่ยง จุดอันตรายจุดที่เกิดอุบัติเหตุบ่อย และจุดตัดทางรถไฟยังไม่ได้รับการแก้ไข/ไฟฟ้าส่องสว่างชำรุดและ ไม่เพียงพอ**/**อุปสรรคทางธรรมชาติและลักษณะภูมิอากาศ/สิ่งกีดขวางตกหล่นบนช่องทางจราจร/วัตถุอันตรายข้างทาง/สิ่งกีดขวางทัศนวิสัย |

จากข้อมูลสถิติอุบัติเหตุทางถนนของศูนย์อำนวยการความปลอดภัยทางถนนช่วงเทศกาลปีใหม่และเทศกาลสงกรานต์ ในภาพรวมเฉลี่ย ๓ ปี ระหว่างปี ๒๕๖3 – ๒๕๖5 มีรายละเอียด ดังนี้

1. **สถิติการเกิดอุบัติเหตุทางถนนช่วงเทศกาลปีใหม่**

* **สถิติการเกิดอุบัติเหตุทางถนน**

|  |  |  |  |
| --- | --- | --- | --- |
| **ปี** | **เกิดอุบัติเหตุ**  **(ครั้ง)** | **ผู้บาดเจ็บ**  **(คน)** | **ผู้เสียชีวิต**  **(๗ วัน)**  **(ราย)** |
| ๒๕๖3 | 3,421 | 3,499 | 373 |
| ๒๕๖4 | 3,333 | 3,326 | 392 |
| 2565 | 2,707 | 2,672 | 333 |

* **สาเหตุการเกิดอุบัติเหตุ**

|  |  |  |  |  |
| --- | --- | --- | --- | --- |
| **ปี** | **ขับรถเร็วเกินกว่ากฎหมายกำหนด**  **(ร้อยละ)** | **ดื่มแล้วขับ**  **(ร้อยละ)** | **ตัดหน้ากระชั้นชิด**  **(ร้อยละ)** | **ทัศนวิสัยไม่ดี**  **(ร้อยละ)** |
| ๒๕๖3 | 29.00 | 32.68 | 17.48 | 14.24 |
| ๒๕๖4 | 33.60 | 33.06 | 16.23 | 12.45 |
| 2565 | 35.12 | 29.51 | 17.84 | 15.76 |

* **พฤติกรรมเสี่ยงที่ทำให้เสียชีวิต**

|  |  |  |
| --- | --- | --- |
| **ปี** | **ไม่สวมหมวกนิรภัย (ร้อยละ)** | **ไม่คาดเข็มขัดนิรภัย (ร้อยละ)** |
| ๒๕๖3 | 56.12 | 6.33 |
| ๒๕๖4 | 59.33 | 5.46 |
| 2565 | 61.39 | 4.25 |

* **ยานพาหนะที่เกิดอุบัติเหตุ**

|  |  |  |  |
| --- | --- | --- | --- |
| **ปี** | **รถจักรยานยนต์ (ร้อยละ)** | **รถปิคอัพ (ร้อยละ)** | **รถเก๋ง (ร้อยละ)** |
| ๒๕๖3 | 84.50 | 6.81 | 3.93 |
| ๒๕๖4 | 85.91 | 6.19 | 3.05 |
| 2565 | 87.36 | 6.20 | 3.55 |

* **ถนนที่เกิดอุบัติเหตุ**

|  |  |  |  |
| --- | --- | --- | --- |
| **ปี** | **ถนนกรมทางหลวง**  **(ร้อยละ)** | **ถนนทางหลวงชนบท**  **(ร้อยละ)** | **ถนนองค์กรปกครองส่วนท้องถิ่น (อบจ.เทศบาล/ อบต.)**  **(ร้อยละ)** |
| ๒๕๖3 | 39.02 | 10.70 | 49.08 |
| ๒๕๖4 | 37.80 | 10.65 | 50.28 |
| 2565 | 39.54 | 10.29 | 48.98 |

* **ช่วงเวลาที่เกิดอุบัติเหตุ**

|  |  |  |  |
| --- | --- | --- | --- |
| **ช่วงเวลา** | **ปี ๒๕๖3**  **(ร้อยละ)** | **ปี ๒๕๖4**  **(ร้อยละ)** | **ปี ๒๕๖5**  **(ร้อยละ)** |
| ๐๐.๐๑ – ๐๔.๐๐ น. | 17.68 | 15.21 | 16.37 |
| ๐๔.๐๑ - ๐๘.๐๐ น. | 8.77 | 8.64 | 6.67 |
| ๐๘.๐๑ – ๑๒.๐๐ น. | 13.80 | 14.10 | 15.13 |
| ๑๒.๐๑ – ๑๖.๐๐ น. | 17.86 | 19.53 | 19.24 |
| ๑๖.๐๑ – ๒๐.๐๐ น. | 26.28 | 27.45 | 28.78 |
| ๒๐.๐๑ – ๐๐.๐๐ น. | 15.61 | 15.06 | 13.79 |

**2)** **สถิติการเกิดอุบัติเหตุทางถนน****ช่วงเทศกาลสงกรานต์**

* **สถิติการเกิดอุบัติเหตุทางถนน**

|  |  |  |  |
| --- | --- | --- | --- |
| **ปี** | **เกิดอุบัติเหตุ**  **(ครั้ง)** | **ผู้บาดเจ็บ**  **(คน)** | **ผู้เสียชีวิต**  **(๗ วัน)**  **(ราย)** |
| ๒๕๖๒ | ๓,๓๓๘ | ๓,๔๔๒ | ๓๘๖ |
| 2564 | 2,365 | 2,357 | 277 |
| 2565 | 1,917 | 1,869 | 278 |

* **สาเหตุการเกิดอุบัติเหตุ**

|  |  |  |  |  |
| --- | --- | --- | --- | --- |
| **ปี** | **ขับรถเร็วเกินกว่ากฎหมายกำหนด**  **(ร้อยละ)** | **ดื่มแล้วขับ**  **(ร้อยละ)** | **ตัดหน้ากระชั้นชิด**  **(ร้อยละ)** | **ทัศนวิสัยไม่ดี**  **(ร้อยละ)** |
| ๒๕๖๒ | ๒๘.๓๑ | ๓๖.๖๑ | ๑๗.๗๗ | ๑๓.๔๒ |
| 2564 | 32.01 | 28.29 | 18.27 | 14.12 |
| 2565 | 36.67 | 27.23 | 17.63 | 15.18 |

* **พฤติกรรมเสี่ยงที่ทำให้เสียชีวิต**

|  |  |  |
| --- | --- | --- |
| **ปี** | **ไม่สวมหมวกนิรภัย (ร้อยละ)** | **ไม่คาดเข็มขัดนิรภัย (ร้อยละ)** |
| ๒๕๖๒ | ๕๔.๑๓ | ๕.๙๐ |
| 2564 | 62.38 | 5.54 |
| 2565 | 65.02 | 5.36 |

* **ยานพาหนะที่เกิดอุบัติเหตุ**

|  |  |  |  |
| --- | --- | --- | --- |
| **ปี** | **รถจักรยานยนต์ (ร้อยละ)** | **รถปิคอัพ (ร้อยละ)** | **รถเก๋ง (ร้อยละ)** |
| ๒๕๖๒ | ๘๔.๒๖ | ๖.๙๑ | ๓.๗๖ |
| 2564 | 86.13 | 6.17 | 2.76 |
| 2565 | 83.13 | 7.05 | 2.96 |

* **ถนนที่เกิดอุบัติเหตุ**

|  |  |  |  |
| --- | --- | --- | --- |
| **ปี** | **ถนนกรมทางหลวง**  **(ร้อยละ)** | **ถนนทางหลวงชนบท**  **(ร้อยละ)** | **ถนนองค์กรปกครองส่วนท้องถิ่น (อบจ.เทศบาล/ อบต.)**  **(ร้อยละ)** |
| ๒๕๖๒ | ๓๙.๔๘ | ๙.๒๖ | ๕๐.๓๓ |
| 2564 | 36.49 | 10.02 | 52.64 |
| 2565 | 39.44 | 10.07 | 49.60 |

* **ช่วงเวลาที่เกิดอุบัติเหตุ**

|  |  |  |  |
| --- | --- | --- | --- |
| **ช่วงเวลา** | **ปี ๒๕๖2**  **(ร้อยละ)** | **ปี ๒๕๖4**  **(ร้อยละ)** | **ปี ๒๕๖5**  **(ร้อยละ)** |
| ๐๐.๐๑ – ๐๔.๐๐ น. | ๑๒.๐๑ | 10.91 | 13.77 |
| ๐๔.๐๑ - ๐๘.๐๐ น. | ๖.๕๐ | 8.37 | 9.19 |
| ๐๘.๐๑ – ๑๒.๐๐ น. | ๑๕.๔๐ | 17.00 | 14.76 |
| ๑๒.๐๑ – ๑๖.๐๐ น. | ๒๑.๑๒ | 20.00 | 19.14 |
| ๑๖.๐๑ – ๒๐.๐๐ น. | ๒๙.๐๙ | 28.84 | 29.78 |
| ๒๐.๐๑ – ๐๐.๐๐ น. | ๑๕.๘๘ | 14.88 | 13.35 |

**หมายเหตุ** : เนื่องจากช่วงเทศกาลสงกรานต์ พ.ศ. ๒๕๖๓ มีสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (COVID – 19) จึงนำค่าเฉลี่ยสถิติ 3 ปีย้อนหลัง ระหว่างปี พ.ศ.2562 พ.ศ. 2564 และ พ.ศ. 2565   
มาใช้เป็นฐานในการประเมินผลการดำเนินการและตัวชี้วัด

**2.2 อุบัติเหตุทางถนนช่วงวันหยุด**

ช่วงวันหยุดที่มีวันหยุดราชการติดต่อกันหลายวัน เป็นช่วงที่ประชาชนเดินทางท่องเที่ยว  
และกลับภูมิลำเนา ซึ่งทำให้มีการใช้รถใช้ถนนสูงกว่าช่วงวันปกติ ทำให้เกิดปัจจัยเสี่ยงการเกิดอุบัติเหตุทางถนน  
เพิ่มมากขึ้น ทั้งปัจจัยด้านคน และยานพาหนะ ซึ่งที่ผ่านมาศูนย์อำนวยการความปลอดภัยทางถนนได้บูรณาการร่วมกับหน่วยงานภาคีเครือข่ายขับเคลื่อนการดำเนินงานในช่วงวันหยุด เพื่อลดปัจจัยเสี่ยงการเกิดอุบัติเหตุทางถนน โดยใช้กลไกศูนย์อำนวยการความปลอดภัยทางถนนทุกระดับ และมอบหมายให้ศูนย์อำนวยการความปลอดภัย ทางถนนจังหวัด/กรุงเทพมหานคร ศูนย์ปฏิบัติการความปลอดภัยทางถนนอำเภอ และศูนย์ปฏิบัติการความปลอดภัยทางถนนองค์กรปกครองส่วนท้องถิ่น เป็นผู้รับผิดชอบหลักในการขับเคลื่อนการดำเนินงานในระดับพื้นที่ เพื่อลดปัจจัยเสี่ยงการเกิดอุบัติเหตุทางถนนทุกมิติ ทั้งด้านคน ถนน และยานพาหนะ ตลอดจนให้ความสำคัญ  
กับการบังคับใช้กฎหมาย และการใช้กลไกของสังคม เพื่อป้องปราม ตักเตือนผู้ที่มีพฤติกรรมเสี่ยงในพื้นที่อย่างเข้มข้น

จากสถานการณ์อุบัติเหตุช่วงเทศกาลและช่วงวันหยุด ศูนย์อำนวยการความปลอดภัยทางถนน   
ในฐานะที่เป็นองค์กรหลักของรัฐบาลในการบูรณาการการป้องกันและลดอุบัติเหตุทางถนนของประเทศ   
ได้ร่วมกับหน่วยงานภาคีเครือข่ายที่เกี่ยวข้องจัดทำแผนบูรณาการป้องกันและลดอุบัติเหตุทางถนนช่วงเทศกาล  
และวันหยุด พ.ศ. 2566 ขึ้น เพื่อเป็นกรอบแนวทางการดำเนินงานในช่วงเวลาดังกล่าว โดยมุ่งเน้น  
การบริหารจัดการในลักษณะยึดพื้นที่เป็นตัวตั้ง (Area Approach) และบูรณาการร่วมกับทุกภาคส่วน ทั้งภาครัฐ ภาคเอกชน หน่วยทหารในพื้นที่ และภาคประชาสังคมดำเนินงานอย่างต่อเนื่อง ตลอดจนดึงองค์กรปกครองส่วนท้องถิ่น ชุมชน หมู่บ้าน อาสาสมัครต่าง ๆ และประชาชนเข้ามามีส่วนร่วม เพื่อลดปัจจัยเสี่ยงการเกิดอุบัติเหตุทางถนน  
ทั้งจากคน ยานพาหนะ ถนน และสิ่งแวดล้อมให้เหลือน้อยที่สุด และดูแลความปลอดภัยในการเดินทาง  
ของประชาชนให้ครอบคลุมทุกมิติ โดยให้ความสำคัญในการบังคับใช้กฎหมาย และดำเนินการเชิงรุกสร้างจิตสำนึก  
และความตระหนักด้านความปลอดภัยให้แก่ผู้ใช้รถใช้ถนนและประชาชน พร้อมทั้งเน้นการบังคับใช้กฎหมาย  
ในประเด็นหลัก คือ การขับรถเร็วเกินกว่ากฎหมายกำหนด การดื่มแล้วขับ การไม่สวมหมวกนิรภัย และไม่คาด  
เข็มขัดนิรภัยอย่างจริงจัง และต่อเนื่อง

**ส่วนที่ 1**

**แผนบูรณาการป้องกันและลดอุบัติเหตุทางถนนช่วงเทศกาลปีใหม่ พ.ศ. 2566**

**แผนบูรณาการป้องกันและลดอุบัติเหตุทางถนนช่วงเทศกาลปีใหม่ พ.ศ. 2566**

**\*\*\*\*\*\*\*\*\*\*\***

**1. ชื่อการรณรงค์** **“ชีวิตวิถีใหม่ ขับขี่อย่างปลอดภัย ไร้อุบัติเหตุ”**

**2. วัตถุประสงค์**

2.1 เพื่อกำหนดเป้าหมาย ตัวชี้วัด แนวทาง และมาตรการการดำเนินงานป้องกันและลดอุบัติเหตุ  
ทางถนนของหน่วยงานที่เกี่ยวข้องทุกภาคส่วนในช่วงเทศกาลปีใหม่ พ.ศ. 2566

2.2 เพื่อเป็นแนวทางการบูรณาการการดำเนินงานป้องกันและลดอุบัติเหตุทางถนนของหน่วยงาน  
ที่เกี่ยวข้องทุกภาคส่วนในช่วงเทศกาลปีใหม่ พ.ศ. 2566

2.3 เพื่อลดปัจจัยเสี่ยงที่ก่อให้เกิดอุบัติเหตุทางถนนและอุบัติภัยอื่น ๆ ในช่วงเทศกาลปีใหม่ พ.ศ. 2566

**3. เป้าหมายภาพรวม** เพื่อให้ประชาชนเดินทางอย่างสุขใจกับชีวิตวิถีใหม่ ที่ห่างไกลอุบัติเหตุในช่วงเทศกาลปีใหม่ พ.ศ. 2566

**4. ตัวชี้วัดการดำเนินงาน** แบ่งเป็น 3 ระดับ ดังนี้

**4.1 ระดับภาพรวม**

|  |  |  |
| --- | --- | --- |
| **ลำดับ** | **ตัวชี้วัด** | **หน่วยงานรับผิดชอบ** |
| 4.1.1 | จำนวนครั้งการเกิดอุบัติเหตุ จำนวนผู้เสียชีวิต และจำนวนผู้บาดเจ็บ (admit) ลดลงไม่น้อยกว่า 5 เปอร์เซ็นต์  เมื่อเทียบกับสถิติในช่วงเทศกาลปีใหม่ เฉลี่ย ๓ ปีย้อนหลัง | ศูนย์อำนวยการ ความปลอดภัยทางถนน |
| 4.1.2 | จำนวนครั้งการเกิดอุบัติเหตุใหญ่ ลดลงไม่น้อยกว่า  5 เปอร์เซ็นต์ เมื่อเทียบกับสถิติในช่วงเทศกาลปีใหม่  เฉลี่ย ๓ ปีย้อนหลัง | ศูนย์อำนวยการ ความปลอดภัยทางถนน |
| 4.1.3 | จำนวนผู้เสียชีวิต ณ จุดเกิดเหตุ ลดลงไม่น้อยกว่า  5 เปอร์เซ็นต์ เมื่อเทียบกับสถิติในช่วงเทศกาลปีใหม่ เฉลี่ย ๓ ปีย้อนหลัง | ศูนย์อำนวยการ ความปลอดภัยทางถนน |
| 4.1.4 | จำนวนผู้เสียชีวิตในพฤติกรรมเสี่ยงหลัก ได้แก่ ขับรถเร็วเกินกว่ากฎหมายกำหนดดื่มแล้วขับ ไม่สวมหมวกนิรภัย และไม่คาดเข็มขัดนิรภัย ลดลงไม่น้อยกว่า 5 เปอร์เซ็นต์ เมื่อเทียบกับสถิติในช่วงเทศกาลปีใหม่ เฉลี่ย 3 ปีย้อนหลัง | ศูนย์อำนวยการ ความปลอดภัยทางถนน |

**4.2 ระดับหน่วยงาน**

|  |  |  |
| --- | --- | --- |
| **ลำดับ** | **ตัวชี้วัด** | **หน่วยงานรับผิดชอบ** |
| 4.2.1 | จำนวนครั้งของการเกิดอุบัติเหตุ จำนวนผู้เสียชีวิต  และจำนวนผู้บาดเจ็บ (admit) ที่เกิดบนถนน ในความรับผิดชอบของกระทรวงคมนาคม ลดลง ไม่น้อยกว่า 5 เปอร์เซ็นต์ เมื่อเทียบกับค่าเฉลี่ยช่วงเทศกาลปีใหม่ ย้อนหลัง ๓ ปี | กรมทางหลวง กรมทางหลวงชนบท |
| 4.2.2 | จำนวนครั้งของการเกิดอุบัติเหตุ จำนวนผู้เสียชีวิต  และจำนวนผู้บาดเจ็บ (admit) ที่เกิดบนถนนองค์กรปกครองส่วนท้องถิ่น ลดลง ไม่น้อยกว่า 5 เปอร์เซ็นต์ เมื่อเทียบกับค่าเฉลี่ยช่วงเทศกาลปีใหม่ ย้อนหลัง ๓ ปี | กรมส่งเสริมการปกครองท้องถิ่น |
| 4.2.3 | จำนวนผู้ถูกดำเนินคดีในพฤติกรรมเสี่ยงหลัก ได้แก่  ขับรถเร็วเกินกว่ากฎหมายกำหนด ดื่มแล้วขับ  ไม่สวมหมวกนิรภัย และไม่คาดเข็มขัดนิรภัย เพิ่มขึ้น ไม่น้อยกว่า 5 เปอร์เซ็นต์ เมื่อเทียบกับสถิติ ในช่วงเทศกาลปีใหม่ เฉลี่ย 3 ปีย้อนหลัง | สำนักงานตำรวจแห่งชาติ |
| 4.2.4 | จำนวนรถโดยสารสาธารณะที่เกิดอุบัติเหตุ และจำนวนผู้เสียชีวิต ลดลงไม่น้อยกว่า 5 เปอร์เซ็นต์  เมื่อเทียบกับค่าเฉลี่ยช่วงเทศกาลปีใหม่ ย้อนหลัง ๓ ปี | กรมการขนส่งทางบก |
| 4.2.5 | จำนวนเด็กและเยาวชนที่ได้รับบาดเจ็บ (Admit) ที่มีอายุต่ำกว่า ๒๐ ปี จากการดื่มสุราแล้วขับขี่ยานพาหนะ  ลดลงไม่น้อยกว่า 5 เปอร์เซ็นต์ เมื่อเทียบกับค่าเฉลี่ย ช่วงเทศกาลปีใหม่ ย้อนหลัง ๓ ปี | กรมควบคุมโรค |
| 4.2.6 | อำเภอที่มีการดำเนินการมาตรการด่านชุมชน  - จำนวนด่านชุมชน  - จำนวนผู้ขับขี่ที่มีอาการเมาสุรา  - จำนวนผู้โดยสาร/ร่วมเดินทางที่มีอาการเมาสุรา  - จำนวนผู้ขับขี่ที่ไม่คาดเข็มขัดนิรภัย  - จำนวนผู้ร่วมเดินทางที่ไม่คาดเข็มขัดนิรภัย  - จำนวนผู้ขับขี่ที่ไม่สวมหมวกนิรภัย  - จำนวนผู้ร่วมเดินทางที่ไม่สวมหมวกนิรภัย  - จำนวนยานพาหนะที่มีความไม่ปลอดภัย  - จำนวนการใช้โทรศัพท์มือถือขณะขับรถ  เพิ่มขึ้นไม่น้อยกว่า 5 เปอร์เซ็นต์ เมื่อเทียบกับเทศกาล ปีใหม่ ที่ผ่านมา | กรมการปกครอง กรมส่งเสริมการปกครองท้องถิ่น |

**4.3 ระดับพื้นที่**

|  |  |  |
| --- | --- | --- |
| **ลำดับ** | **ตัวชี้วัด** | **หน่วยงานรับผิดชอบ** |
| 4.3.1 | จำนวนผู้เสียชีวิตและจำนวนผู้บาดเจ็บ (admit)  ที่เป็นเด็กและเยาวชน (เฉพาะผู้ขับขี่) ที่มีพฤติกรรมดื่มแล้วขับลดลงไม่น้อยกว่า 5 เปอร์เซ็นต์ เมื่อเทียบกับสถิติในช่วงเทศกาลปีใหม่ เฉลี่ย ๓ ปีย้อนหลัง | ศูนย์อำนวยการ ความปลอดภัยทางถนน จังหวัด |
| 4.3.2 | จำนวนผู้เสียชีวิตและจำนวนผู้บาดเจ็บ (admit)  ที่เป็นเด็กและเยาวชน ซึ่งไม่สวมหมวกนิรภัยลดลง ไม่น้อยกว่า 5 เปอร์เซ็นต์ เมื่อเทียบกับสถิติในช่วงเทศกาลปีใหม่ เฉลี่ย ๓ ปีย้อนหลัง | ศูนย์อำนวยการ ความปลอดภัยทางถนน จังหวัด |
| 4.3.3 | จำนวนผู้เสียชีวิตและจำนวนผู้บาดเจ็บ (admit)  ที่เป็นผู้ขับขี่รถจักรยานยนต์ ซึ่งไม่สวมหมวกนิรภัยลดลงไม่น้อยกว่า 5 เปอร์เซ็นต์ เมื่อเทียบกับสถิติในช่วงเทศกาลปีใหม่ เฉลี่ย ๓ ปีย้อนหลัง | ศูนย์อำนวยการ ความปลอดภัยทางถนน จังหวัด |
| 4.3.4 | จำนวนผู้เสียชีวิตและจำนวนผู้บาดเจ็บ (admit)  ที่เกิดเหตุบริเวณทางข้าม/ทางม้าลาย ลดลงไม่น้อยกว่า  5 เปอร์เซ็นต์ เมื่อเทียบกับสถิติในช่วงเทศกาลปีใหม่  เฉลี่ย ๓ ปีย้อนหลัง | ศูนย์อำนวยการ ความปลอดภัยทางถนน จังหวัด |
| 4.3.5 | จำนวนผู้เสียชีวิตในอำเภอเสี่ยงที่เป็นสีแดง ลดลงไม่น้อยกว่า 5 เปอร์เซ็นต์ เมื่อเทียบกับค่าเฉลี่ยช่วงเทศกาลปีใหม่ ย้อนหลัง ๓ ปี | ศูนย์ปฏิบัติการ ความปลอดภัยทางถนน อำเภอ |

**5. แนวทางการดำเนินการช่วงเทศกาลปีใหม่ พ.ศ. 2566**

* 1. **ช่วงรณรงค์และประชาสัมพันธ์** ระหว่างวันที่ 1 ธันวาคม 2565 – 21 ธันวาคม 2565
  2. **ช่วงดำเนินการ** ระหว่างวันที่ 22 ธันวาคม 2565 – 11 มกราคม ๒๕๖6 ดังนี้

5.2.1 ช่วงก่อนควบคุมเข้มข้น ๗ วัน ระหว่างวันที่ 22 ธันวาคม 2565 – 28 ธันวาคม 2565

5.2.2 ช่วงควบคุมเข้มข้น ๗ วัน ระหว่างวันที่ ๒9 ธันวาคม ๒๕๖5 – 4 มกราคม 2566

5.2.3 ช่วงหลังควบคุมเข้มข้น ๗ วัน ระหว่างวันที่ 5 มกราคม 2566 – 11 มกราคม 2566

**6. การประเมินความเสี่ยงในระดับพื้นที่**

ศูนย์อำนวยการความปลอดภัยทางถนน ได้นำหลักเกณฑ์การประเมินความเสี่ยงพื้นที่ของปัญหาจากระบบการรายงานข้อมูลอุบัติเหตุทางถนน (e – Report) มาวิเคราะห์โดยคำนวณจากจำนวนผู้เสียชีวิต  
ในช่วงเทศกาลปีใหม่ เฉลี่ย ๓ ปี ย้อนหลัง (พ.ศ. ๒๕๖3 – ๒๕๖5 ) เพื่อกำหนดอำเภอที่มีความเสี่ยง โดยให้จังหวัดและอำเภอกำหนดมาตรการ แนวทางการลดปัจจัยเสี่ยงการเกิดอุบัติเหตุทางถนน และดำเนินการลดปัจจัยเสี่ยง  
ให้สอดคล้องกับข้อเท็จจริง และสภาพปัญหา และกำหนดให้มีระดับของความเสี่ยง ๔ ระดับ ดังนี้

สีแดง หมายถึง สถานการณ์อยู่ในภาวะเสี่ยงอันตรายสูงสุดโดยมีค่าเฉลี่ยจำนวนผู้เสียชีวิตในช่วงเทศกาล มากกว่าหรือเท่ากับ ๒

สีส้ม หมายถึง สถานการณ์อยู่ในภาวะเสี่ยงอันตรายสูงโดยมีค่าเฉลี่ยจำนวนผู้เสียชีวิต  
ในช่วงเทศกาล ตั้งแต่ ๑.๐๐ – ๑.๙๙

สีแหลือง หมายถึง สถานการณ์อยู่ในภาวะเสี่ยงอันตรายโดยมีค่าเฉลี่ยจำนวนผู้เสียชีวิต  
ในช่วงเทศกาล ตั้งแต่ ๐.๐๑ – ๐.๙๙

สีเขียว หมายถึง สถานการณ์อยู่ในภาวะเสี่ยงน้อยโดยมีค่าเฉลี่ยจำนวนผู้เสียชีวิต  
ในช่วงเทศกาล เท่ากับ ๐.๐๐

|  |  |
| --- | --- |
| **ระดับความเสี่ยง** | **จำนวนอำเภอ** |
| ระดับความเสี่ยงสีแดง | จำนวน 29 อำเภอ |
| ระดับความเสี่ยงสีส้ม | จำนวน 117 อำเภอ |
| ระดับความเสี่ยงสีเหลือง | จำนวน 384 อำเภอ |
| ระดับความเสี่ยงสีเขียว | จำนวน 398 อำเภอ |

รายละเอียดภาคผนวก 1

**7. นิยาม**

**๗.๑ อุบัติเหตุทางถนนช่วงเทศกาลปีใหม่ พ.ศ. 2566** หมายถึง อุบัติเหตุในการจราจรทางถนนในช่วง  
ก่อนควบคุมเข้มข้น ช่วงควบคุมเข้มข้น และช่วงหลังควบคุมเข้มข้น ตั้งแต่เวลา ๐๐.๐๑ - ๒๔.๐๐ น. ทุกวัน เฉพาะกรณีที่มีผู้เสียชีวิต และหรือผู้บาดเจ็บที่นอนพักรักษาตัวในโรงพยาบาล (admit) และเป็นอุบัติเหตุที่เกิดจากการใช้ยานพาหนะ  
เพื่อการจราจรหรือขนส่ง

**๗.๒ จุดตรวจหลัก** หมายถึง จุดตรวจหลัก จุดตรวจลอย ชุดเคลื่อนที่ของตำรวจ และชุดเคลื่อนที่เร็ว  
ที่มีเจ้าหน้าที่ตำรวจที่ได้รับแต่งตั้งให้เป็นเจ้าพนักงานจราจร โดยสามารถเรียกตรวจ และออกใบสั่งเพื่อเปรียบเทียบปรับ หรือดำเนินคดีตาม พ.ร.บ. จราจรได้

**๗.๓ ผู้เสียชีวิตช่วงเทศกาลปีใหม่ พ.ศ. 2566** หมายถึง

๗.๓.๑ ผู้เสียชีวิตจากอุบัติเหตุทางถนน ณ จุดเกิดเหตุ และผู้เสียชีวิตที่โรงพยาบาลตั้งแต่  
เวลา ๐๐.๐๑ - ๒๔.๐๐ น. ทุกวัน ในช่วงก่อนควบคุมเข้มข้น ช่วงควบคุมเข้มข้น และช่วงหลังควบคุมเข้มข้น

๗.๓.๒ กรณีผู้บาดเจ็บในช่วงควบคุมเข้มข้นแล้วต่อมาเสียชีวิตภายใน ๓๐ วัน นับตั้งแต่วันเกิดเหตุ ให้นับเป็นผู้เสียชีวิตจากอุบัติเหตุทางถนนในช่วงควบคุมเข้มข้นของเทศกาลด้วย

**๗.๔ ผู้บาดเจ็บ (admit) ในช่วงเทศกาลปีใหม่ พ.ศ. 2566** หมายถึง ผู้บาดเจ็บจากอุบัติเหตุทางถนน เฉพาะในช่วงก่อนควบคุมเข้มข้น ช่วงควบคุมเข้มข้น และช่วงหลังควบคุมเข้มข้นและเป็นผู้บาดเจ็บที่นอนพัก รักษาตัว (admit) ที่โรงพยาบาล

**๗.๕ ชาวต่างชาติหรือชาวต่างด้าว****ช่วงเทศกาลปีใหม่ พ.ศ. 2566** หมายถึง

7.5.1 ชาวต่างชาติที่เข้าเมืองหรือมีถิ่นฐานในประเทศไทยโดยถูกต้องตามกฎหมายประสบอุบัติเหตุทางถนนในช่วงก่อนควบคุมเข้มข้น ช่วงควบคุมเข้มข้น และช่วงหลังควบคุมเข้มข้น และเสียชีวิตหรือบาดเจ็บ (admit) ให้นับเป็นผู้ประสบอุบัติเหตุทางถนนด้วย

7.5.2 แรงงานต่างด้าวที่ได้จดทะเบียนกับกระทรวงแรงงานถูกต้องตามกฎหมายประสบอุบัติเหตุ  
ทางถนนในช่วงก่อนควบคุมเข้มข้น ช่วงควบคุมเข้มข้น และช่วงหลังควบคุมเข้มข้น และเสียชีวิตหรือบาดเจ็บ admit   
ให้นับเป็นผู้ประสบอุบัติเหตุ

7.5.3 ชาวต่างชาติ หรือแรงงานต่างด้าว ลักลอบเข้าเมืองโดยไม่ถูกต้องตามกฎหมาย   
ประสบอุบัติเหตุทางถนนในช่วงก่อนควบคุมเข้มข้น ช่วงควบคุมเข้มข้น และช่วงหลังควบคุมเข้มข้น และเสียชีวิตหรือบาดเจ็บ admit ให้นับเป็นผู้ประสบอุบัติเหตุ

7.5.4 ชาวต่างชาติ หรือแรงงานต่างด้าว ที่เกิดอุบัติเหตุทางถนนบนทางหลวงพิเศษของการทางพิเศษแห่งประเทศไทย ให้นับเป็นผู้เสียชีวิตจากอุบัติเหตุทางถนนในความรับผิดชอบของกองกำกับการ ๘ กองบังคับการตำรวจทางหลวง

**๗.6 อุบัติเหตุใหญ่ในช่วงเทศกาลปีใหม่ พ.ศ. 2566 หมายถึง**

๗.6.๑ อุบัติเหตุทางถนนที่มีจำนวนผู้เสียชีวิต ๒ รายขึ้นไป

๗.6.๒ หรือผู้บาดเจ็บ (admit) ตั้งแต่ ๔ คนขึ้นไป

๗.6.๓ หรือผู้บาดเจ็บ (admit) และผู้เสียชีวิต ตั้งแต่ ๔ คน ขึ้นไป

๗.6.๔ อุบัติเหตุที่เป็นที่สนใจของประชาชน เช่น บุคคลสำคัญหรือบุคคลสาธารณะเกิดบาดเจ็บ Admit หรือเสียชีวิตจากอุบัติเหตุ หรือรถน้ำมัน รถสารเคมี เกิดอุบัติเหตุ จนเกิดเพลิงไหม้ หรือสารเคมีฟุ้งกระจาย ไปสู่ชุมชน

**๗.7 จุดบริการ หมายถึง** จุดบริการซึ่งหน่วยงานภาครัฐ หรือภาคเอกชน จัดตั้งขึ้นเพื่ออำนวย  
ความสะดวกให้กับประชาชนในระหว่างการเดินทาง

**๗.8 ด่านชุมชน** **หมายถึง** จุดที่ฝ่ายปกครอง องค์กรปกครองส่วนท้องถิ่น ชุมชน หรือหมู่บ้านจัดตั้งขึ้น เพื่อทำหน้าที่เป็นจุดคัดกรองป้องปราม ตักเตือน สกัดกั้นบุคคลหรือกลุ่มบุคคลที่มีพฤติกรรมเสี่ยงที่จะเกิดอุบัติเหตุทางถนน

รายละเอียดตามภาคผนวก ๒

**8. มาตรการป้องกันและลดอุบัติเหตุทางถนนช่วงเทศกาลปีใหม่ พ.ศ. 2566**

ศูนย์อำนวยการความปลอดภัยทางถนน ได้กำหนดมาตรการการดำเนินการช่วงเทศกาลปีใหม่ พ.ศ. 2566 โดยเน้นการมีส่วนร่วมของทุกภาคส่วนในลักษณะ **“ยึดพื้นที่เป็นตัวตั้ง (Area Approach)”**   
เพื่อควบคุมและลดปัจจัยเสี่ยงการเกิดอุบัติเหตุทางถนน ทั้งด้านคน ถนน ยานพาหนะ และสิ่งแวดล้อมให้เหลือน้อยที่สุด และให้เกิดความปลอดภัยในการเดินทางทุกมิติ โดยให้หน่วยงานที่เกี่ยวข้อง จังหวัด และกรุงเทพมหานครบูรณาการร่วมกับทุกภาคส่วน ทั้งภาครัฐ ภาคเอกชน หน่วยทหารในพื้นที่ องค์กรปกครองส่วนท้องถิ่น ภาคประชาสังคม อาสาสมัคร และภาคประชาชนนำมาตรการดังกล่าวไปใช้เป็นแนวทางในการดำเนินงานอย่างจริงจังและต่อเนื่อง เพื่อให้การป้องกันและลดอุบัติเหตุทางถนนในช่วงเทศกาลปีใหม่ พ.ศ. 2566 เกิดผลเป็นรูปธรรมอย่างแท้จริง ซึ่งมาตรการป้องกันและลดอุบัติเหตุทางถนน ประกอบด้วย มาตรการ ๕ ด้าน ดังนี้

**8.1** **ด้านการบริหารจัดการ**

8.1.1 จัดตั้งศูนย์ป้องกันและลดอุบัติเหตุทางถนนช่วงเทศกาลปีใหม่ พ.ศ. ๒๕๖6   
ระดับส่วนกลาง จังหวัด กรุงเทพมหานคร อำเภอ และองค์กรปกครองส่วนท้องถิ่น

8.1.2จัดทำแผนปฏิบัติการ (Action plan) ระดับจังหวัด กรุงเทพมหานคร อำเภอ และองค์กรปกครองส่วนท้องถิ่น

8.1.3แต่งตั้งคณะทำงานบูรณาการการจัดตั้งจุดตรวจ จุดบริการ ระดับจังหวัด และกรุงเทพมหานคร

8.1.4 ใช้กลไกของคณะทำงานวิเคราะห์สาเหตุการเกิดอุบัติเหตุทางถนนเพื่อดำเนินการสืบสวนอุบัติเหตุเชิงลึก กรณีอุบัติเหตุใหญ่ หรืออุบัติเหตุที่น่าสนใจ

8.1.5 การลดปัจจัยเสี่ยง โดยดำเนินการมาตรการเชิงรุก ได้แก่ การประชาคมชุมชน/หมู่บ้าน มาตรการเคาะประตูบ้าน ด่านครอบครัว ด่านชุมชน และการจัดกิจกรรมทางศาสนา “๑ อำเภอ ๑ กิจกรรม”

8.1.6 มาตรการสำหรับเจ้าหน้าที่ของรัฐ

8.1.7 ความปลอดภัยทางน้ำ

8.1.8 ความปลอดภัยนักท่องเที่ยว

**8.2** **ด้านลดปัจจัยเสี่ยงด้านถนนและสภาพแวดล้อม**

8.2.1 สำรวจ ตรวจสอบลักษณะกายภาพของถนน จุดเสี่ยง จุดอันตราย จุดที่เกิดอุบัติเหตุบ่อยครั้ง จุดที่เกิดอุบัติเหตุใหญ่ และปรับปรุงแก้ไขให้มีความปลอดภัย

8.2.2 กำหนดถนนปลอดภัย **“๑ ท้องถิ่น ๑ ถนนปลอดภัย”**

8.2.3 ขอความร่วมมือผู้รับจ้างก่อสร้าง/ซ่อมแซมถนนให้เร่งดำเนินการให้แล้วเสร็จ

8.2.4 จัดทำแผนอำนวยความสะดวกการจราจร

8.2.5 เฝ้าระวังถนนที่มีลักษณะเป็นเส้นทางตรงที่มีระยะทางยาว เพื่อป้องกันการหลับใน

8.2.6 กำหนดมาตรการแนวทางการแก้ไขปัญหาการเกิดอุบัติเหตุบริเวณทางร่วม ทางแยกตรวจสอบสิ่งอันตรายข้างทาง (Roadside Hazards) และปรับปรุงแก้ไขให้อยู่ในสภาพที่สมบูรณ์

8.2.7 กำหนดมาตรการแนวทางการแก้ไขปัญหาบริเวณจุดตัดทางรถไฟ

**8.3** **ด้านลดปัจจัยเสี่ยงด้านยานพาหนะ**

8.3.1 กำกับ ควบคุม ดูแลรถโดยสารสาธารณะ รถโดยสารไม่ประจำทาง พนักงานขับรถโดยสาร และพนักงานประจำรถให้ถือปฏิบัติตามระเบียบ กฎหมายอย่างเคร่งครัด และการตรวจสอบสภาพรถ ตามที่กฎหมายกำหนด

8.3.2 ขอความร่วมมือกลุ่มผู้ประกอบการขนส่งด้วยรถบรรทุกหยุดประกอบกิจการหรือหลีกเลี่ยงการใช้รถบรรทุกในการประกอบกิจการในช่วงเทศกาลปีใหม่

8.3.3 เข้มงวด กวดขันกับผู้ใช้รถกระบะที่บรรทุกน้ำหนักเกิน และรถบรรทุกขนาดเล็กที่บรรทุกผู้โดยสารในลักษณะที่ไม่ปลอดภัย

8.3.4 เข้มงวดกับรถตู้ส่วนบุคคลหรือรถเช่าของผู้ประกอบการธุรกิจให้มีมาตรฐาน   
ด้านความปลอดภัย

8.3.5 รณรงค์ประชาสัมพันธ์ ให้ตรวจสอบสภาพรถยนต์ก่อนออกเดินทาง การบรรทุกของหรือผู้โดยสารในกระบะท้ายในลักษณะที่อาจเกิดอันตราย และการเปิดไฟหน้ารถทุกชนิดในระหว่างสัญจร

**8.4** **ด้านผู้ใช้รถใช้ถนนอย่างปลอดภัย**

8.4.1 บังคับใช้กฎหมายจราจรอย่างเข้มงวด จริงจัง และต่อเนื่อง ได้แก่ ขับรถเร็วเกินกว่ากฎหมายกำหนด ดื่มแล้วขับ การเสพยาเสพติดหรือของมึนเมาอย่างอื่น ขับรถย้อนศร รถจักรยานยนต์ไม่ปลอดภัย ไม่คาด  
เข็มขัดนิรภัย และไม่สวมหมวกนิรภัย

8.4.2 ดำเนินการตามมาตรการ “ตรวจวัดระดับแอลกอฮอล์” อย่างเข้มข้นภายใต้มาตรฐาน  
ของกระทรวงสาธารณสุข ในกรณีที่เกิดอุบัติเหตุแล้วทำให้มีผู้บาดเจ็บรุนแรงหรือเสียชีวิต

8.4.3 กรณีผู้ขับขี่ที่อายุต่ำกว่า ๒๐ ปี ได้รับบาดเจ็บจากอุบัติเหตุทางถนนและเข้ารับการรักษาในโรงพยาบาล มีปริมาณแอลกอฮอล์ในเลือดเกินกฎหมายกำหนด (๒๐ มิลลิกรัมเปอร์เซ็นต์) ต้องมีการสอบสวนขยายผล เพื่อดำเนินคดีกับผู้ที่จำหน่ายเครื่องดื่มแอลกอฮอล์ให้กับผู้ขับขี่ทุกกรณี

8.4.4 บังคับใช้กฎหมายเกี่ยวกับการควบคุมเครื่องดื่มแอลกอฮอล์ กฎหมายสุรา และกฎหมายสถานบริการ

8.4.5 เข้มงวดกวดขันการขายสิ่งของและการจอดรถบริเวณไหล่ทางตามกฎหมายทางหลวง

8.4.6 รณรงค์ประชาสัมพันธ์เผยแพร่แนวทางความรู้ด้านความปลอดภัยทางถนนในชุมชน/หมู่บ้าน และสถานการณ์การเกิดอุบัติเหตุทางถนน ช่วงเทศกาลในพื้นที่ ผ่านช่องทางการสื่อสารต่าง ๆ หอกระจายข่าว เสียงตามสาย และวิทยุชุมชน

**8.5** **ด้านการช่วยเหลือหลังเกิดอุบัติเหตุ**

8.5.1 จัดเตรียมความพร้อมของโรงพยาบาล แพทย์ พยาบาล และหน่วยบริการการแพทย์ฉุกเฉิน ระบบการติดต่อสื่อสาร การสั่งการ การประสานงาน และการแบ่งมอบพื้นที่ความรับผิดชอบของหน่วยบริการการแพทย์ฉุกเฉินในเครือข่ายและดำเนินการช่วยเหลือผู้ประสบอุบัติเหตุทางถนน

8.5.2 จัดเตรียมความพร้อมของหน่วยกู้ชีพและกู้ภัย

8.5.3 จัดเตรียมความพร้อมของระบบการช่วยเหลือและเยียวยาผู้ประสบเหตุ ณ จุดเกิดเหตุ  
ของแต่ละพื้นที่

8.5.4 ประชาสัมพันธ์ระบบการช่วยเหลือต่าง ๆ

ทั้งนี้ ให้ใช้งบประมาณปกติของแต่ละหน่วยงานในการดำเนินงานช่วงเทศกาลปีใหม่ พ.ศ. 2566 สำหรับองค์กรปกครองส่วนท้องถิ่นให้ถือปฏิบัติตามกฎหมาย ระเบียบที่เกี่ยวข้องในการเบิกค่าใช้จ่ายเกี่ยวกับการปฏิบัติงานของอาสาสมัครป้องกันภัยฝ่ายพลเรือนตามคำสั่งขององค์กรปกครองส่วนท้องถิ่น

รายละเอียดตามภาคผนวก 3

**9. แนวทางการดำเนินงานเทศกาลปีใหม่ พ.ศ. 2566**

**9.๑ ช่วงรณรงค์และประชาสัมพันธ์** ระหว่างวันที่ 1 ธันวาคม 2565 – 21 ธันวาคม 2565

ให้หน่วยงานที่เกี่ยวข้องทุกภาคส่วนจัดทำแผนงานการรณรงค์และประชาสัมพันธ์พร้อมทั้ง จัดกิจกรรมรณรงค์ประชาสัมพันธ์อย่างจริงจัง และต่อเนื่อง โดยให้ความสำคัญกับการใช้สื่อในพื้นที่ทุกช่องทางและการใช้สื่อสังคมออนไลน์เพื่อเข้าถึงทุกกลุ่มเป้าหมาย พร้อมทั้งให้ผู้นำชุมชนเผยแพร่ประชาสัมพันธ์แนวทางความรู้ ด้านความปลอดภัยทางถนน ข้อปฏิบัติด้านความปลอดภัยทางถนนในชุมชน/หมู่บ้าน ผลกระทบและความสูญเสียจากอุบัติเหตุทางถนน โดยยกกรณีตัวอย่างของคนในชุมชนที่ประสบอุบัติเหตุทางถนน ผ่านหอกระจายข่าว เสียงตามสาย และวิทยุชุมชน เพื่อให้ประชาชนในพื้นที่รับทราบและปฏิบัติ

**9.๒ ช่วงการดำเนินงาน** แบ่งออกเป็น ๓ ช่วง ดังนี้

**9.2.1** **ช่วงก่อนควบคุมเข้มข้น** ระหว่างวันที่ 22 ธันวาคม 2565 – 28 ธันวาคม 2565

๑) ให้จัดตั้งศูนย์ป้องกันและลดอุบัติเหตุทางถนนช่วงเทศกาลปีใหม่ พ.ศ. 2566   
เพื่ออำนวยการ ควบคุม กำกับ ดูแล และติดตามประเมินผลการดำเนินงานตามแผนปฏิบัติการช่วงเทศกาลปีใหม่ พ.ศ. 2566 ดังนี้

(๑) ศูนย์อำนวยการป้องกันและลดอุบัติเหตุทางถนนช่วงเทศกาลปีใหม่ พ.ศ. 2566 ส่วนกลาง ณ กรมป้องกันและบรรเทาสาธารณภัย

(๒) ศูนย์ปฏิบัติการป้องกันและลดอุบัติเหตุทางถนนช่วงเทศกาลปีใหม่ พ.ศ. 2566 จังหวัด อำเภอ และองค์กรปกครองส่วนท้องถิ่น

(๓) ศูนย์ปฏิบัติการป้องกันและลดอุบัติเหตุทางถนนช่วงเทศกาลปีใหม่ พ.ศ. 2566 กรุงเทพมหานคร

(๔) ศูนย์ประสานการปฏิบัติการป้องกันและลดอุบัติเหตุทางถนนช่วงเทศกาล  
ปีใหม่ พ.ศ. 2566 ณ สำนักงานป้องกันและบรรเทาสาธารณภัยจังหวัดสาขา

๒) ให้หน่วยงานภาคีเครือข่ายที่เกี่ยวข้อง จังหวัด กรุงเทพมหานคร และกองบัญชาการตำรวจนครบาลจัดทำแผนปฏิบัติการ (Action plan) เพื่อบูรณาการการดำเนินงานทุกภาคส่วนและกำหนดแนวทาง มาตรการในการป้องกันและแก้ไขปัญหาอุบัติเหตุทางถนนในช่วงเทศกาลปีใหม่ พ.ศ. 2566 โดยใช้กรอบ แผนบูรณาการป้องกันและลดอุบัติเหตุทางถนนช่วงเทศกาลปีใหม่ พ.ศ. 2566 เป็นแนวทางการดำเนินการ

๓) ให้เน้นการบังคับใช้กฎหมายอย่างเข้มงวด จริงจัง และต่อเนื่อง ควบคู่กับการรณรงค์สร้างจิตสำนึกด้านความปลอดภัยทางถนน ทั้งนี้ ให้จังหวัด กรุงเทพมหานคร และกองบัญชาการตำรวจนครบาลจัดส่งแผนปฏิบัติการ (Action plan) ให้กรมป้องกันและบรรเทาสาธารณภัย ในฐานะฝ่ายเลขานุการคณะกรรมการศูนย์อำนวยการความปลอดภัยทางถนน โดยเร็ว

๔) ให้ศูนย์อำนวยการความปลอดภัยทางถนนจังหวัดและกรุงเทพมหานครบูรณาการร่วมกับทุกภาคส่วน ทั้งภาครัฐ ภาคเอกชน หน่วยทหารในพื้นที่ และภาคประชาชนประชุมวางแผนดำเนินการ  
ตามแผนบูรณาการป้องกันและลดอุบัติเหตุทางถนนช่วงเทศกาลปีใหม่ พ.ศ. 2566 และดำเนินการ  
ในลักษณะยึดพื้นที่เป็นตัวตั้ง (Area Approach)

๕) ให้จังหวัดและกองบัญชาการตำรวจนครบาลจัดเก็บสถิติอุบัติเหตุทางถนนในช่วง  
ก่อนการรณรงค์เข้มข้น และรายงานให้กรมป้องกันและบรรเทาสาธารณภัย ในฐานะฝ่ายเลขานุการคณะกรรมการศูนย์อำนวยการความปลอดภัยทางถนนทราบ

**9.๒.๒ ช่วงควบคุมเข้มข้น** ระหว่างวันที่ 29 ธันวาคม 2565 – 4 มกราคม 2566

๑) ให้หน่วยงานภาคีเครือข่ายที่เกี่ยวข้อง จังหวัด และกรุงเทพมหานคร เพิ่มความเข้มข้น ในการดำเนินงานในพื้นที่ โดยเน้นการบังคับใช้กฎหมายอย่างเคร่งครัดและต่อเนื่อง เพื่อลดปัจจัยเสี่ยงที่ก่อให้เกิดอุบัติเหตุทางถนน

๒) ให้จังหวัดและกองบัญชาการตำรวจนครบาลจัดเก็บสถิติอุบัติเหตุทางถนน  
และรายงานให้กรมป้องกันและบรรเทาสาธารณภัย ในฐานะฝ่ายเลขานุการคณะกรรมการศูนย์อำนวยการ ความปลอดภัยทางถนนทราบ

๓) ให้จัดตั้งจุดตรวจ เพื่อบังคับใช้กฎหมายอย่างเข้มข้นจริงจังและต่อเนื่องตามมาตรการ ๑๐ มาตรการ (๑๐ รสขม) และกฎหมายอื่นที่เกี่ยวข้อง

๔) ให้จัดตั้งจุดอำนวยความสะดวก จุดบริการ และประสานส่วนราชการที่ตั้งอยู่บริเวณ  
ริมถนนให้เปิดเป็นจุดพักรถและจุดบริการประชาชน และจัดทำป้ายประชาสัมพันธ์จุดพักรถและจุดบริการ ให้สามารถสังเกตเห็นได้อย่างชัดเจน

๕) ให้กระทรวงสาธารณสุข บูรณาการร่วมกับสำนักงานการแพทย์ฉุกเฉินแห่งชาติ กระทรวงมหาดไทย กระทรวงกลาโหม กรุงเทพมหานคร และมูลนิธิต่าง ๆ จัดเตรียมความพร้อมด้านการตอบสนองหลังการเกิดอุบัติเหตุ

๖) ให้หน่วยงานที่เกี่ยวข้อง จังหวัด และกรุงเทพมหานคร ออกตรวจติดตามผลการปฏิบัติงานตามภารกิจของหน่วยงานและสรุปผลการดำเนินงานปัญหาอุปสรรคและข้อเสนอแนะในการดำเนินงาน  
ช่วงเทศกาลปีใหม่ พ.ศ. 2566 ให้ศูนย์อำนวยการความปลอดภัยทางถนนทราบ

**9.๒.๓ ช่วงหลังควบคุมเข้มข้น** ระหว่างวันที่ 5 มกราคม 2566 – 11 มกราคม 2566

๑) ให้หน่วยงานภาคีเครือข่ายที่เกี่ยวข้อง จังหวัด และกรุงเทพมหานคร เน้นการบังคับใช้กฎหมายอย่างเคร่งครัดและต่อเนื่อง เพื่อลดปัจจัยเสี่ยงที่ก่อให้เกิดอุบัติเหตุทางถนนให้ลดลง

๒) ให้อำนวยความสะดวกให้ประชาชนเดินทางอย่างปลอดภัย

๓) ให้จังหวัดและกองบัญชาการตำรวจนครบาลจัดเก็บสถิติอุบัติเหตุทางถนน  
และรายงานให้กรมป้องกันและบรรเทาสาธารณภัย ในฐานะฝ่ายเลขานุการคณะกรรมการศูนย์อำนวยการ ความปลอดภัยทางถนนทราบ

๔) ให้ถอดบทเรียนและสรุปผลการดำเนินงานช่วงเทศกาลปีใหม่ พ.ศ. 2566   
และรายงานให้กรมป้องกันและบรรเทาสาธารณภัย ในฐานะฝ่ายเลขานุการคณะกรรมการศูนย์อำนวยการ  
ความปลอดภัยทางถนนทราบ

**๑0. การประสานการปฏิบัติ**

**๑0.๑ ระดับส่วนกลาง** ให้ดำเนินการ ดังนี้

๑0.๑.๑ ให้กระทรวงคมนาคม รายงานปริมาณการจราจรในโครงข่ายถนน ทั้งทางหลวงแผ่นดิน และทางหลวงชนบท ช่วงเทศกาลปีใหม่ พ.ศ. 2566 ให้กรมป้องกันและบรรเทาสาธารณภัย ในฐานะฝ่ายเลขานุการศูนย์อำนวยการป้องกันและลดอุบัติเหตุทางถนนช่วงเทศกาลปีใหม่ พ.ศ. 2566 ส่วนกลางทราบ เป็นประจำทุกวัน

๑0.๑.2 ให้กรมคุมประพฤติ รายงานผลการบังคับคดีตามกฎหมายจราจรทางบกที่ศาล   
มีคำพิพากษาหรือมีคำสั่งลงโทษผู้กระทำความผิดให้กรมป้องกันและบรรเทาสาธารณภัย ในฐานะฝ่ายเลขานุการ  
ศูนย์อำนวยการป้องกันและลดอุบัติเหตุทางถนนช่วงเทศกาลปีใหม่ พ.ศ. 2566 ส่วนกลางทราบเป็นประจำทุกวัน

**๑0.๒ ระดับภูมิภาค/ระดับพื้นที่** ให้ดำเนินการ ดังนี้

๑0.๒.๑ ให้ศูนย์ปฏิบัติการป้องกันและลดอุบัติเหตุทางถนนช่วงเทศกาลปีใหม่ พ.ศ. 2566 จังหวัด ประสานการปฏิบัติกับหน่วยงานที่เกี่ยวข้องทุกภาคส่วน เพื่อบูรณาการแผนปฏิบัติการทั้งด้านอัตรากำลัง  
ภารกิจ งบประมาณ และการรณรงค์ให้สอดคล้องเหมาะสมกับสถานการณ์ห้วงเวลา และสภาพพื้นที่ของแต่ละพื้นที่

๑0.๒.๒ ให้ศูนย์ปฏิบัติการป้องกันและลดอุบัติเหตุทางถนนช่วงเทศกาลปีใหม่ พ.ศ. 2566 จังหวัด ตรวจติดตามการปฏิบัติงานของแต่ละหน่วยงานเพื่อบูรณาการการตรวจเยี่ยมหรือตรวจติดตามผู้ปฏิบัติหน้าที่  
ในช่วงเทศกาลปีใหม่ พ.ศ. 2566 และลดความซ้ำซ้อนของการใช้งบประมาณในการดำเนินการ รวมทั้งให้ประสานแผนและรายงานการตรวจติดตามให้กรมป้องกันและบรรเทาสาธารณภัย ในฐานะฝ่ายเลขานุการศูนย์อำนวยการป้องกันและลดอุบัติเหตุทางถนนช่วงปีใหม่ พ.ศ. 2566 ส่วนกลางทราบ

๑0.๒.๓ ให้ศูนย์ปฏิบัติการป้องกันและลดอุบัติเหตุทางถนนช่วงเทศกาลปีใหม่ พ.ศ. 2566 จังหวัด รายงานผลการปฏิบัติงานให้ศูนย์อำนวยการป้องกันและลดอุบัติเหตุทางถนนช่วงเทศกาลปีใหม่ พ.ศ. 2566 ส่วนกลางทราบ และหากมีประเด็นหรือเหตุการณ์สำคัญระหว่างการดำเนินการในช่วงเทศกาลปีใหม่ พ.ศ. 2566 ให้รายงาน ศูนย์อำนวยการป้องกันและลดอุบัติเหตุทางถนน ส่วนกลางทราบโดยเร่งด่วน เพื่อจะได้นำเสนอคณะกรรมการ ศูนย์อำนวยการความปลอดภัยทางถนน กำหนดนโยบายและแผนให้สอดคล้องกับสภาพการณ์ที่เกิดขึ้นได้   
อย่างทันท่วงที

**๑0.๓ ในพื้นที่กรุงเทพมหานคร** ให้ดำเนินการดังนี้

๑0.๓.๑ ให้หน่วยงานในสังกัดสำนักงานตำรวจแห่งชาติ ได้แก่ กองบัญชาการตำรวจนครบาล   
กองบังคับการตำรวจทางหลวง กองบังคับการตำรวจจราจร กองบังคับการตำรวจท่องเที่ยว เป็นผู้รับผิดชอบดำเนินการในส่วนที่เกี่ยวข้องกับภารกิจของหน่วยงาน

๑0.๓.๒ ให้กองบัญชาการตำรวจนครบาล เป็นศูนย์ปฏิบัติการป้องกันและลดอุบัติเหตุทางถนน  
ช่วงปีใหม่ พ.ศ. 2566 กรุงเทพมหานคร โดยให้ประสานการปฏิบัติการอย่างใกล้ชิดกับกรุงเทพมหานคร   
เพื่อลดความซ้ำซ้อนในการดำเนินงาน รวมทั้งรายงานผลการดำเนินงานช่วงเทศกาลปีใหม่ พ.ศ. 2566   
ให้กรมป้องกันและบรรเทาสาธารณภัย ในฐานะฝ่ายเลขานุการศูนย์อำนวยการป้องกันและลดอุบัติเหตุทางถนน  
ช่วงปีใหม่ พ.ศ. 2566 ส่วนกลางทราบ

๑0.๓.๓ หากมีประเด็นหรือเหตุการณ์สำคัญระหว่างการดำเนินการในช่วงเทศกาลปีใหม่   
พ.ศ. 2566 ให้ศูนย์ปฏิบัติการป้องกันและลดอุบัติเหตุทางถนนช่วงเทศกาลปีใหม่ พ.ศ. 2566 กรุงเทพมหานคร รายงานกรมป้องกันและบรรเทาสาธารณภัย ในฐานะฝ่ายเลขานุการศูนย์อำนวยการป้องกันและลดอุบัติเหตุทางถนนช่วงปีใหม่ พ.ศ. 2566 ส่วนกลางทราบ โดยเร่งด่วน เพื่อจะได้นำเสนอคณะกรรมการศูนย์อำนวยการ  
ความปลอดภัยทางถนน (ศปถ.) กำหนดนโยบายและแผนให้สอดคล้องกับสภาพการณ์ที่เกิดขึ้นได้อย่างทันท่วงที

**๑1. การขับเคลื่อนแผนไปสู่การปฏิบัติ**

การขับเคลื่อนแผนบูรณาการป้องกันและลดอุบัติเหตุทางถนนช่วงเทศกาลปีใหม่ พ.ศ. 2566 ไปสู่การปฏิบัติให้เป็นรูปธรรมเป็นเรื่องที่สำคัญ โดยศูนย์อำนวยการความปลอดภัยทางถนน ได้บูรณาการการดำเนินงาน ทุกภาคส่วน ทั้งในระดับส่วนกลาง ระดับจังหวัด/กรุงเทพมหานคร ระดับอำเภอ และระดับองค์กรปกครอง ส่วนท้องถิ่น เพื่อให้บรรลุเป้าหมายในการลดสถิติอุบัติเหตุทางถนน จำนวนผู้บาดเจ็บ และจำนวนผู้เสียชีวิต   
ให้มีการสูญเสียให้น้อยที่สุด ซึ่งในการขับเคลื่อนแผนฯ ดังกล่าว มีแนวทาง ดังนี้

**๑1.๑ การขับเคลื่อนแผนบูรณาการป้องกันและลดอุบัติเหตุทางถนนช่วงเทศกาลปีใหม่ พ.ศ. 2566ในส่วนกลาง**

เป็นการขับเคลื่อนเชิงนโยบาย มาตรการ และการกำหนดแนวทางให้บังเกิดผลเป็นรูปธรรม   
เพื่อให้บรรลุตามเป้าหมายและตัวชี้วัด โดยหน่วยงานที่เกี่ยวข้องจะต้องมีการดำเนินการ ดังนี้

๑1.๑.๑ จัดทำแผนปฏิบัติการป้องกันและลดอุบัติเหตุทางถนนช่วงเทศกาลปีใหม่ พ.ศ. 2566ตามบทบาท ภารกิจ อำนาจหน้าที่ของแต่ละหน่วยงาน โดยใช้กรอบแนวทางตามแผนบูรณาการป้องกันและ  
ลดอุบัติเหตุทางถนนช่วงเทศกาลปีใหม่ พ.ศ. 2566 ของศูนย์อำนวยการความปลอดภัยทางถนน เป็นแนวทางการดำเนินงาน

๑1.๑.๒ กำหนดตัวชี้วัด โดยต้องสอดคล้องและเป็นไปในแนวทางเดียวกันกับตัวชี้วัด  
ตามแผนบูรณาการป้องกันและลดอุบัติเหตุทางถนนช่วงเทศกาลปีใหม่ พ.ศ. 2566 ของศูนย์อำนวยการ ความปลอดภัยทางถนน

๑1.๑.๓ กำหนดกิจกรรม รายละเอียดที่จะดำเนินการให้มีความชัดเจน สามารถปฏิบัติได้จริง

๑1.๑.๔ กำหนดวิธีการในการขับเคลื่อนแผนให้หน่วยงานในระดับจังหวัด (หน่วยงานในสังกัด  
ในระดับภูมิภาค) ทั้งในช่วงการเตรียมความพร้อมและในช่วงการรณรงค์ ช่วงก่อนควบคุมเข้มข้น ช่วงควบคุมเข้มข้น และช่วงหลังควบคุมเข้มข้น

๑1.๑.๕ กำหนดให้มีการติดตามผล และสรุปถอดบทเรียนผลการปฏิบัติงานตามแผนบูรณาการป้องกันและลดอุบัติเหตุทางถนนช่วงเทศกาลปีใหม่ พ.ศ. 2566 โดยรวบรวมสภาพปัญหาและข้อเสนอแนะนำเสนอที่ประชุมคณะกรรมการศูนย์อำนวยการความปลอดภัยทางถนนพิจารณาเห็นชอบ เพื่อนำเรียนคณะรัฐมนตรีทราบ รวมทั้งนำไปปรับปรุงการจัดทำแผนบูรณาการป้องกันและลดอุบัติเหตุทางถนนช่วงเทศกาลปีใหม่ในปีต่อไป

**๑1.๒ การขับเคลื่อนแผนบูรณาการป้องกันและลดอุบัติเหตุทางถนนช่วงเทศกาลปีใหม่ พ.ศ. 2566 ระดับจังหวัด/กรุงเทพมหานคร**

การขับเคลื่อนแผนบูรณาการป้องกันและลดอุบัติเหตุทางถนนช่วงเทศกาลปีใหม่ พ.ศ. 2566ระดับจังหวัด /กรุงเทพมหานคร เป็นการนำนโยบายไปสู่การปฏิบัติให้บังเกิดผลเป็นรูปธรรม เพื่อแก้ไขปัญหาอุบัติเหตุทางถนนในระดับพื้นที่ โดยจะต้องมีการดำเนินการ ดังนี้

๑1.๒.๑ การวิเคราะห์สภาพปัญหาอุบัติเหตุทางถนนของจังหวัด/กรุงเทพมหานคร เพื่อหาสาเหตุ ปัจจัยเสี่ยงของการเกิดอุบัติเหตุ นำผลการประชุมถอดบทเรียนอุบัติเหตุทางถนนในช่วงเทศกาลปีใหม่ พ.ศ. 2566ที่ผ่านมา เป็นข้อมูลในการจัดทำแผนปฏิบัติการป้องกันและลดอุบัติเหตุทางถนนช่วงเทศกาลปีใหม่ พ.ศ. 2566ระดับจังหวัด/กรุงเทพมหานคร

๑1.๒.๒ จัดทำแผนปฏิบัติการป้องกันและลดอุบัติเหตุทางถนนช่วงเทศกาลปีใหม่ พ.ศ. 2566ระดับจังหวัด/กรุงเทพมหานคร โดยใช้กรอบแผนบูรณาการฯ บูรณาการแผนของหน่วยงานต่าง ๆ ที่เกี่ยวข้อง จากทุกภาคส่วน เพื่อจัดทำเป็นแผนปฏิบัติการป้องกันและลดอุบัติเหตุทางถนนช่วงเทศกาลปีใหม่ พ.ศ. 2566 ระดับจังหวัด/กรุงเทพมหานคร โดยกำหนดเป้าหมาย มาตรการ และกิจกรรมที่ชัดเจน เพื่อให้สามารถลดอุบัติเหตุทางถนนได้อย่างมีประสิทธิภาพ

๑1.๒.๓ กำหนดตัวชี้วัดในระดับจังหวัด/กรุงเทพมหานคร ให้สอดคล้องและเป็นไปในแนวทางเดียวกันกับตัวชี้วัดตามแผนบูรณาการป้องกันและลดอุบัติเหตุทางถนนช่วงเทศกาลปีใหม่ พ.ศ. 2566

๑1.๒.๔ บูรณาการการดำเนินงานรวมกับทุกภาคส่วน ทั้งภาครัฐ ภาคเอกชน องค์กรปกครอง ส่วนท้องถิ่นประชาชนและจิตอาสาในพื้นที่ โดยเฉพาะอย่างยิ่งอำเภอที่เป็นพื้นที่เสี่ยง ในระดับสีแดงและสีส้ม ต้องมีการกำหนดมาตรการ รวมทั้งการขับเคลื่อนอย่างจริงจัง

๑1.๒.๕ ติดตามการขับเคลื่อนการดำเนินงานตามแผนป้องกันและลดอุบัติเหตุทางถนน  
ช่วงเทศกาลปีใหม่ พ.ศ. 2566 จังหวัด และกรุงเทพมหานคร เพื่อให้บรรลุผลตามตัวชี้วัดที่กำหนด

๑1.๒.๖ การสรุปและถอดบทเรียนผลการปฏิบัติงานตามแผนปฏิบัติการป้องกันและลดอุบัติเหตุทางถนนช่วงเทศกาลปีใหม่ พ.ศ. 2566 โดยรวบรวมสภาพปัญหาและข้อเสนอแนะนำเรียนให้ผู้บังคับบัญชาทราบ และนำไปปรับปรุงการจัดทำแผนปฏิบัติการป้องกันและลดอุบัติเหตุทางถนนช่วงเทศกาลปีใหม่ในปีต่อไป

**๑1.๓ การขับเคลื่อนแผนบูรณาการป้องกันและลดอุบัติเหตุทางถนนช่วงเทศกาลปีใหม่ พ.ศ. 2566ระดับอำเภอ และระดับเขต**

การขับเคลื่อนแผนบูรณาการป้องกันและลดอุบัติเหตุทางถนนช่วงเทศกาลปีใหม่ พ.ศ. 2566 ระดับอำเภอ และระดับเขต เป็นการนำนโยบายและมาตรการ ตามแผนปฏิบัติการป้องกันและลดอุบัติเหตุทางถนนจังหวัด / กรุงเทพมหานคร ไปสู่การปฏิบัติในระดับอำเภอ และระดับเขต เพื่อให้บังเกิดผลเป็นรูปธรรม   
โดยมีเป้าหมายในการป้องกันและลดปัญหาอุบัติเหตุทางถนนได้อย่างมีประสิทธิภาพ โดยเน้นการดำเนินการ  
ในระดับพื้นที่ ได้แก่ การรายงานข้อมูลการเกิดอุบัติเหตุ การตั้งจุดตรวจหลัก จุดบริการ การจัดตั้งด่านชุมชน   
ให้สอดคล้องกับสภาพปัญหาที่เกิดขึ้นจริงในพื้นที่ โดยมีการดำเนินการ ดังนี้

๑1.๓.๑ การวิเคราะห์สภาพปัญหาอุบัติเหตุทางถนนในระดับอำเภอ ระดับเขต เพื่อให้ทราบถึง สาเหตุปัจจัยเสี่ยงของการเกิดอุบัติเหตุที่แท้จริง รวมทั้งการนำผลจากการประชุมถอดบทเรียนอุบัติเหตุทางถนนในช่วงเทศกาลปีใหม่ พ.ศ. 2565 ที่ผ่านมา เป็นข้อมูลในการจัดทำแผนปฏิบัติการป้องกันและลดอุบัติเหตุทางถนน  
ช่วงเทศกาลปีใหม่ พ.ศ. 2566 ระดับอำเภอ และระดับเขต

๑1.๓.๒ จัดทำแผนปฏิบัติการป้องกันและลดอุบัติเหตุทางถนนช่วงเทศกาลปีใหม่ พ.ศ. 2566 ระดับอำเภอ และระดับเขต โดยบูรณาการร่วมกับหน่วยงานต่าง ๆ ในระดับอำเภอ และระดับเขต โดยกำหนดวัตถุประสงค์ เป้าหมาย ตัวชี้วัด ในระดับอำเภอ และระดับเขตที่ชัดเจน และต้องสอดคล้องและเป็นไป  
ในทางเดียวกันกับจังหวัด และกรุงเทพมหานคร

๑1.๓.๓ กำหนดมาตรการ วิธีการ และกิจกรรมในการขับเคลื่อนแผนให้บังเกิดผลในทางปฏิบัติ  
เป็นรูปธรรม ให้สามารถป้องกันและลดอุบัติเหตุทางถนนได้จริง โดยบูรณาการการดำเนินงานร่วมกับทุกภาคส่วน ทั้งภาครัฐ ภาคเอกชน องค์กรปกครองส่วนท้องถิ่น ประชาชนและจิตอาสาในพื้นที่

๑1.๓.๔ ติดตามการขับเคลื่อนการดำเนินงานตามแผนป้องกันและลดอุบัติเหตุทางถนนช่วงเทศกาลปีใหม่ พ.ศ. 2566 อำเภอ และเขต เพื่อให้บรรลุผลตามตัวชี้วัดที่กำหนด

๑1.๓.๕ การสรุปและถอดบทเรียนผลการปฏิบัติงานตามแผนปฏิบัติการป้องกันและลดอุบัติเหตุ  
ทางถนนช่วงเทศกาลปีใหม่ พ.ศ. 2566 โดยรวบรวมสภาพปัญหาและข้อเสนอแนะนำเรียนให้ผู้บังคับบัญชาทราบ และนำไปปรับปรุงการจัดทำแผนปฏิบัติการป้องกันและลดอุบัติเหตุทางถนนช่วงเทศกาลปีใหม่ในปีต่อไป

**๑1.๔ การขับเคลื่อนแผนบูรณาการป้องกันและลดอุบัติเหตุทางถนนช่วงเทศกาลปีใหม่ พ.ศ. 2566 ระดับองค์กรปกครองส่วนท้องถิ่น**

การขับเคลื่อนแผนบูรณาการป้องกันและลดอุบัติเหตุทางถนนช่วงเทศกาลปีใหม่ พ.ศ. 2566 ระดับองค์กรปกครองส่วนท้องถิ่น เป็นการนำมาตรการตามแผนปฏิบัติการป้องกันและลดอุบัติเหตุทางถนนจังหวัดและแผนปฏิบัติการป้องกันและลดอุบัติเหตุทางถนนอำเภอไปสู่การปฏิบัติในระดับองค์กรปกครองส่วนท้องถิ่น   
เพื่อให้บังเกิดผลเป็นรูปธรรม โดยเน้นการดำเนินการในระดับพื้นที่ ได้แก่ การวิเคราะห์ข้อมูลการเกิดอุบัติเหตุ  
การจัดตั้งด่านชุมชน การรณรงค์ประชาสัมพันธ์ และการสร้างจิตสำนึกความปลอดภัยให้กับประชาชนในพื้นที่   
โดยมีการบูรณาการทำงานทั้งหน่วยงานราชการ องค์กรปกครองส่วนท้องถิ่นและประชาชนในพื้นที่ ได้แก่ นายกเทศมนตรี/นายกองค์การบริหารส่วนตำบล กำนัน ผู้ใหญ่บ้าน ผู้ช่วยผู้ใหญ่บ้าน ชรบ. อปพร. อสม.   
และประชาชนในพื้นที่ เพื่อร่วมกันขับเคลื่อนแผนฯ และมาตรการในการแก้ไขปัญหาอุบัติเหตุทางถนนในพื้นที่  
อย่างแท้จริง โดยมีเป้าหมายในการแก้ไขปัญหาอุบัติเหตุทางถนนในระดับพื้นที่ได้อย่างมีประสิทธิภาพ โดยจะต้องมีการดำเนินการ ดังนี้

๑1.๔.๑ การวิเคราะห์สภาพปัญหาอุบัติเหตุทางถนนในระดับองค์กรปกครองส่วนท้องถิ่น สาเหตุ   
ปัจจัยเสี่ยงของการเกิดอุบัติเหตุ ตลอดจนผลการประชุมถอดบทเรียนอุบัติเหตุทางถนนในช่วงเทศกาลปีใหม่ พ.ศ. 2565 ที่ผ่านมาเป็นข้อมูลในการจัดทำแผนปฏิบัติการป้องกันและลดอุบัติเหตุทางถนนช่วงเทศกาลปีใหม่ พ.ศ. 2566 ระดับองค์กรปกครองส่วนท้องถิ่น

๑1.๔.๒ จัดทำแผนปฏิบัติการป้องกันและลดอุบัติเหตุทางถนนช่วงเทศกาลช่วงเทศกาลปีใหม่   
พ.ศ. 2566 ระดับองค์กรปกครองส่วนท้องถิ่น โดยบูรณาการร่วมกับหน่วยงานต่าง ๆ ในระดับองค์กรปกครอง  
ส่วนท้องถิ่น โดยมีการกำหนดวัตถุประสงค์ เป้าหมาย ตัวชี้วัด ในระดับองค์กรปกครองส่วนท้องถิ่น ที่ชัดเจน   
โดยต้องสอดคล้องและเป็นไปในทางเดียวกันกับอำเภอและจังหวัด

๑1.๔.๓ กำหนดวิธีการและกิจกรรมในการขับเคลื่อนแผนให้เป็นรูปธรรม ให้สามารถป้องกันและ  
ลดอุบัติเหตุทางถนนได้จริง โดยการนำแนวทางประชารัฐมาบูรณาการการดำเนินงานร่วมกับทุกภาคส่วน ทั้งภาครัฐ ภาคเอกชน องค์กรปกครองส่วนท้องถิ่น ประชาชนและจิตอาสาในพื้นที่

๑1.๔.๔ ติดตามการขับเคลื่อนการดำเนินงานตามแผนฯ เพื่อให้บรรลุผลตามตัวชี้วัดที่กำหนด

๑1.๔.๕ การสรุปและถอดบทเรียนผลการปฏิบัติงานตามแผนปฏิบัติการป้องกันและลดอุบัติเหตุ  
ทางถนนช่วงเทศกาลปีใหม่ พ.ศ. 2566 โดยรวบรวมสภาพปัญหาและข้อเสนอแนะนำเรียนให้ผู้บังคับบัญชาทราบ และนำไปปรับปรุงการจัดทำแผนปฏิบัติการป้องกันและลดอุบัติเหตุเหตุทางถนนช่วงเทศกาลปีใหม่ในปีต่อไป

**๑2. การติดตามและประเมินผล**

การติดตามประเมินผลจะช่วยให้ทราบถึงความก้าวหน้าของการดำเนินงานว่าใกล้เคียงกับเป้าหมายเพียงใด กล่าวคือการติดตามประเมินผล เป็นส่วนของกระบวนการดำเนินงานด้านการกำกับควบคุมเพื่อติดตามความก้าวหน้าของภารกิจและประเมินว่าภารกิจสำเร็จตามวัตถุประสงค์ที่กำหนดไว้หรือไม่ โดยการกำหนดดัชนีการติดตามประเมินผล เพื่อเป็นเกณฑ์ในการวิเคราะห์ว่า สถานการณ์ที่เกิดขึ้นเป็นไปตามเป้าหมายที่ตั้งไว้  
หรือไม่เมื่อเทียบกับเกณฑ์ หรือดัชนีที่กำหนดไว้ นอกจากนี้การติดตามประเมินผลยังสามารถช่วยวิเคราะห์ให้ทราบถึงปัจจัยของเหตุแห่งความสำเร็จและความล้มเหลวได้ ซึ่งสามารถนำมาใช้ประโยชน์ในการปรับปรุงแนวทางดำเนินการในปีต่อไปได้อย่างมีประสิทธิภาพ

การติดตามประเมินผลการดำเนินงานด้านการป้องกันและลดอุบัติเหตุทางถนนช่วงเทศกาลปีใหม่ พ.ศ. 2566 ได้กำหนดแนวทางการดำเนินงาน ดังนี้

๑2.๑ **ช่วงก่อนควบคุมเข้มข้น** ให้ศูนย์อำนวยการความปลอดภัยทางถนนจังหวัด และกรุงเทพมหานคร จัดส่งแผนปฏิบัติการป้องกันและลดอุบัติเหตุทางถนนช่วงเทศกาลปีใหม่ พ.ศ. 2566 ให้กรมป้องกันและบรรเทา สาธารณภัย ในฐานะฝ่ายเลขานุการคณะกรรมการการศูนย์อำนวยการความปลอดภัยทางถนนทราบ

๑2.๒ **ช่วงควบคุมเข้มข้น** ให้ส่วนราชการที่เกี่ยวข้อง จังหวัด และกรุงเทพมหานคร มอบหมายผู้บริหาร   
หรือหัวหน้าส่วนราชการเพื่อออกติดตามการดำเนินงานช่วงช่วงเทศกาลปีใหม่ พ.ศ. 2566 ในพื้นที่อย่างต่อเนื่อง และรายงานปัญหา อุปสรรค และข้อเสนอการดำเนินงานให้กรมป้องกันและบรรเทาสาธารณภัย ในฐานะ  
ฝ่ายเลขานุการศูนย์อำนวยการป้องกันและลดอุบัติเหตุทางถนนตลอดทั้งปี ทราบ

๑2.๓ **ช่วงหลังควบคุมเข้มข้น** ให้ศูนย์อำนวยการความปลอดภัยทางถนนจังหวัด กรุงเทพมหานคร   
และศูนย์ปฏิบัติการป้องกันและลดอุบัติเหตุทางถนนอำเภอ และองค์กรปกครองส่วนท้องถิ่น ถอดบทเรียน  
การดำเนินงานเพื่อทราบถึงปัญหา อุปสรรค และจัดทำข้อเสนอแนะการดำเนินงานป้องกันและลดอุบัติเหตุทางถนน  
ช่วงปีใหม่ พ.ศ. 2566 โดยให้ศูนย์อำนวยการความปลอดภัยทางถนนจังหวัด กรุงเทพมหานคร สรุปรายงานผลการดำเนินงานตามเป้าหมาย ให้กรมป้องกันและบรรเทาสาธารณภัย ในฐานะสำนักงานเลขานุการคณะกรรมการ ศูนย์อำนวยการความปลอดภัยทางถนน ทราบ

**ส่วนที่ 2**

**แผนบูรณาการป้องกันและลดอุบัติเหตุทางถนนช่วงเทศกาลสงกรานต์ พ.ศ. 2566**

**แผนบูรณาการป้องกันและลดอุบัติเหตุทางถนนช่วงเทศกาลสงกรานต์ พ.ศ. 2566**

**\*\*\*\*\*\*\*\*\*\*\***

**1. ชื่อการรณรงค์** “ชีวิตวิถีใหม่ ขับขี่อย่างปลอดภัย ไร้อุบัติเหตุ”

**2. วัตถุประสงค์**

2.1 เพื่อกำหนดเป้าหมาย ตัวชี้วัด แนวทาง และมาตรการการดำเนินงานป้องกันและลดอุบัติเหตุ

ทางถนนของหน่วยงานที่เกี่ยวข้องทุกภาคส่วนในช่วงเทศกาลสงกรานต์ พ.ศ. 2566

2.2 เพื่อเป็นแนวทางการบูรณาการการดำเนินงานป้องกันและลดอุบัติเหตุทางถนนของหน่วยงาน

ที่เกี่ยวข้องทุกภาคส่วนในช่วงเทศกาลสงกรานต์ พ.ศ. 2566

2.3 เพื่อลดปัจจัยเสี่ยงที่ก่อให้เกิดอุบัติเหตุทางถนนและอุบัติภัยอื่น ๆ ในช่วงเทศกาลสงกรานต์ พ.ศ. 2566

**3. เป้าหมายภาพรวม** เพื่อให้ประชาชนเดินทางอย่างสุขใจกับชีวิตวิถีใหม่ ที่ห่างไกลอุบัติเหตุในช่วงเทศกาลสงกรานต์ พ.ศ. 2566

**4. ตัวชี้วัดการดำเนินงาน** แบ่งเป็น 3 ระดับ ดังนี้

**4.1 ระดับภาพรวม**

|  |  |  |
| --- | --- | --- |
| **ลำดับ** | **ตัวชี้วัด** | **หน่วยงานรับผิดชอบ** |
| 4.1.1 | จำนวนครั้งการเกิดอุบัติเหตุ จำนวนผู้เสียชีวิต และจำนวนผู้บาดเจ็บ (admit) ลดลงไม่น้อยกว่า 5 เปอร์เซ็นต์  เมื่อเทียบกับสถิติในช่วงเทศกาลสงกรานต์ เฉลี่ย ๓ ปีย้อนหลัง | ศูนย์อำนวยการ ความปลอดภัยทางถนน |
| 4.1.2 | จำนวนครั้งการเกิดอุบัติเหตุใหญ่ ลดลงไม่น้อยกว่า  5 เปอร์เซ็นต์ เมื่อเทียบกับสถิติในช่วงเทศกาลสงกรานต์  เฉลี่ย ๓ ปีย้อนหลัง | ศูนย์อำนวยการ ความปลอดภัยทางถนน |
| 4.1.3 | จำนวนผู้เสียชีวิต ณ จุดเกิดเหตุ ลดลงไม่น้อยกว่า  5 เปอร์เซ็นต์ เมื่อเทียบกับสถิติในช่วงเทศกาลสงกรานต์ เฉลี่ย ๓ ปีย้อนหลัง | ศูนย์อำนวยการ ความปลอดภัยทางถนน |
| 4.1.4 | จำนวนผู้เสียชีวิตในพฤติกรรมเสี่ยงหลัก ได้แก่ ขับรถเร็วเกินกว่ากฎหมายกำหนดดื่มแล้วขับ ไม่สวมหมวกนิรภัย และไม่คาดเข็มขัดนิรภัย ลดลงไม่น้อยกว่า 5 เปอร์เซ็นต์ เมื่อเทียบกับสถิติในช่วงเทศกาลสงกรานต์ เฉลี่ย 3 ปีย้อนหลัง | ศูนย์อำนวยการ ความปลอดภัยทางถนน |

**4.2 ระดับหน่วยงาน**

|  |  |  |
| --- | --- | --- |
| **ลำดับ** | **ตัวชี้วัด** | **หน่วยงานรับผิดชอบ** |
| 4.2.1 | จำนวนครั้งของการเกิดอุบัติเหตุ จำนวนผู้เสียชีวิต  และจำนวนผู้บาดเจ็บ (admit) ที่เกิดบนถนน ในความรับผิดชอบของกระทรวงคมนาคม ลดลง ไม่น้อยกว่า 5 เปอร์เซ็นต์ เมื่อเทียบกับค่าเฉลี่ยช่วงเทศกาลสงกรานต์ ย้อนหลัง ๓ ปี | กรมทางหลวง กรมทางหลวงชนบท |
| 4.2.2 | จำนวนครั้งของการเกิดอุบัติเหตุ จำนวนผู้เสียชีวิต  และจำนวนผู้บาดเจ็บ (admit) ที่เกิดบนถนนองค์กรปกครองส่วนท้องถิ่น ลดลง ไม่น้อยกว่า 5 เปอร์เซ็นต์ เมื่อเทียบกับค่าเฉลี่ยช่วงเทศกาลสงกรานต์ ย้อนหลัง ๓ ปี | กรมส่งเสริมการปกครองท้องถิ่น |
| 4.2.3 | จำนวนผู้ถูกดำเนินคดีในพฤติกรรมเสี่ยงหลัก ได้แก่  ขับรถเร็วเกินกว่ากฎหมายกำหนด ดื่มแล้วขับ  ไม่สวมหมวกนิรภัย และไม่คาดเข็มขัดนิรภัย เพิ่มขึ้น ไม่น้อยกว่า 5 เปอร์เซ็นต์ เมื่อเทียบกับสถิติ ในช่วงเทศกาลสงกรานต์ เฉลี่ย 3 ปีย้อนหลัง | สำนักงานตำรวจแห่งชาติ |
| 4.2.4 | จำนวนรถโดยสารสาธารณะที่เกิดอุบัติเหตุ และจำนวนผู้เสียชีวิต ลดลงไม่น้อยกว่า 5 เปอร์เซ็นต์  เมื่อเทียบกับค่าเฉลี่ยช่วงเทศกาลสงกรานต์ ย้อนหลัง ๓ ปี | กรมการขนส่งทางบก |
| 4.2.5 | จำนวนเด็กและเยาวชนที่ได้รับบาดเจ็บ (Admit) ที่มีอายุต่ำกว่า ๒๐ ปี จากการดื่มสุราแล้วขับขี่ยานพาหนะ  ลดลงไม่น้อยกว่า 5 เปอร์เซ็นต์ เมื่อเทียบกับค่าเฉลี่ย ช่วงเทศกาลสงกรานต์ ย้อนหลัง ๓ ปี | กรมควบคุมโรค |
| 4.2.6 | อำเภอที่มีการดำเนินการมาตรการด่านชุมชน  - จำนวนด่านชุมชน  - จำนวนผู้ขับขี่ที่มีอาการเมาสุรา  - จำนวนผู้โดยสาร/ร่วมเดินทางที่มีอาการเมาสุรา  - จำนวนผู้ขับขี่ที่ไม่คาดเข็มขัดนิรภัย  - จำนวนผู้ร่วมเดินทางที่ไม่คาดเข็มขัดนิรภัย  - จำนวนผู้ขับขี่ที่ไม่สวมหมวกนิรภัย  - จำนวนผู้ร่วมเดินทางที่ไม่สวมหมวกนิรภัย  - จำนวนยานพาหนะที่มีความไม่ปลอดภัย  - จำนวนการใช้โทรศัพท์มือถือขณะขับรถ  เพิ่มขึ้นไม่น้อยกว่า 5 เปอร์เซ็นต์ เมื่อเทียบกับเทศกาล สงกรานต์ ที่ผ่านมา | กรมการปกครอง กรมส่งเสริมการปกครองท้องถิ่น |

**4.3 ระดับพื้นที่**

|  |  |  |
| --- | --- | --- |
| **ลำดับ** | **ตัวชี้วัด** | **หน่วยงานรับผิดชอบ** |
| 4.3.1 | จำนวนผู้เสียชีวิตและจำนวนผู้บาดเจ็บ (admit)  ที่เป็นเด็กและเยาวชน (เฉพาะผู้ขับขี่) ที่มีพฤติกรรมดื่มแล้วขับลดลงไม่น้อยกว่า 5 เปอร์เซ็นต์ เมื่อเทียบกับสถิติในช่วงเทศกาลสงกรานต์ เฉลี่ย ๓ ปีย้อนหลัง | ศูนย์อำนวยการ ความปลอดภัยทางถนน จังหวัด |
| 4.3.2 | จำนวนผู้เสียชีวิตและจำนวนผู้บาดเจ็บ (admit)  ที่เป็นเด็กและเยาวชน ซึ่งไม่สวมหมวกนิรภัยลดลง ไม่น้อยกว่า 5 เปอร์เซ็นต์ เมื่อเทียบกับสถิติในช่วงเทศกาลสงกรานต์ เฉลี่ย ๓ ปีย้อนหลัง | ศูนย์อำนวยการ ความปลอดภัยทางถนน จังหวัด |
| 4.3.3 | จำนวนผู้เสียชีวิตและจำนวนผู้บาดเจ็บ (admit)  ที่เป็นผู้ขับขี่รถจักรยานยนต์ ซึ่งไม่สวมหมวกนิรภัยลดลงไม่น้อยกว่า 5 เปอร์เซ็นต์ เมื่อเทียบกับสถิติในช่วงเทศกาลสงกรานต์ เฉลี่ย ๓ ปีย้อนหลัง | ศูนย์อำนวยการ ความปลอดภัยทางถนน จังหวัด |
| 4.3.4 | จำนวนผู้เสียชีวิตและจำนวนผู้บาดเจ็บ (admit)  ที่เกิดเหตุบริเวณทางข้าม/ทางม้าลาย ลดลงไม่น้อยกว่า  5 เปอร์เซ็นต์ เมื่อเทียบกับสถิติในช่วงเทศกาลสงกรานต์  เฉลี่ย ๓ ปีย้อนหลัง | ศูนย์อำนวยการ ความปลอดภัยทางถนน จังหวัด |
| 4.3.5 | จำนวนผู้เสียชีวิตในอำเภอเสี่ยงที่เป็นสีแดง ลดลงไม่น้อยกว่า 5 เปอร์เซ็นต์ เมื่อเทียบกับค่าเฉลี่ยช่วงเทศกาลสงกรานต์ ย้อนหลัง ๓ ปี | ศูนย์ปฏิบัติการ ความปลอดภัยทางถนน อำเภอ |

**5.** **แนวทางการดำเนินการช่วงเทศกาลสงกรานต์ พ.ศ. 2566**

**5.1 ช่วงรณรงค์และประชาสัมพันธ์** ระหว่างวันที่ 1 มีนาคม 2566 – 3 เมษายน 2566

**5.2 ช่วงดำเนินการ** ระหว่างวันที่ 4 เมษายน 2566 – 24 เมษายน ๒๕๖6 ดังนี้

๑) ช่วงก่อนควบคุมเข้มข้น ๗ วัน ระหว่างวันที่ 4 เมษายน 2566 – 10 เมษายน ๒๕๖6

๒) ช่วงควบคุมเข้มข้น ๗ วัน ระหว่างวันที่ 11 เมษายน 2566 – 17 เมษายน ๒๕๖6

๓) ช่วงหลังควบคุมเข้มข้น ๗ วัน ระหว่างวันที่ 18 เมษายน 2566 – 24 เมษายน ๒๕๖6

**6. การประเมินความเสี่ยงในระดับพื้นที่**

ศูนย์อำนวยการความปลอดภัยทางถนน ได้นำหลักเกณฑ์การประเมินความเสี่ยงพื้นที่ของปัญหาจากระบบการรายงานข้อมูลอุบัติเหตุทางถนน (e – Report) มาวิเคราะห์โดยคำนวณจากจำนวนผู้เสียชีวิตในช่วงเทศกาลสงกรานต์ เฉลี่ย ๓ ปี ย้อนหลัง (พ.ศ. ๒๕๖2 พ.ศ. ๒๕๖4 และพ.ศ. 2565 ) เพื่อกำหนดอำเภอที่มีความเสี่ยง   
โดยให้จังหวัดและอำเภอกำหนดมาตรการ แนวทางการลดปัจจัยเสี่ยงการเกิดอุบัติเหตุทางถนน และดำเนินการ  
ลดปัจจัยเสี่ยงให้สอดคล้องกับข้อเท็จจริง และสภาพปัญหา และกำหนดให้มีระดับของความเสี่ยง ๔ ระดับ ดังนี้

สีแดง หมายถึง สถานการณ์อยู่ในภาวะเสี่ยงอันตรายสูงสุดโดยมีค่าเฉลี่ยจำนวนผู้เสียชีวิตในช่วงเทศกาล มากกว่าหรือเท่ากับ ๒

สีส้ม หมายถึง สถานการณ์อยู่ในภาวะเสี่ยงอันตรายสูงโดยมีค่าเฉลี่ยจำนวนผู้เสียชีวิต  
ในช่วงเทศกาล ตั้งแต่ ๑.๐๐ – ๑.๙๙

สีแหลือง หมายถึง สถานการณ์อยู่ในภาวะเสี่ยงอันตรายโดยมีค่าเฉลี่ยจำนวนผู้เสียชีวิต  
ในช่วงเทศกาล ตั้งแต่ ๐.๐๑ – ๐.๙๙

สีเขียว หมายถึง สถานการณ์อยู่ในภาวะเสี่ยงน้อยโดยมีค่าเฉลี่ยจำนวนผู้เสียชีวิต  
ในช่วงเทศกาล เท่ากับ ๐.๐๐

|  |  |
| --- | --- |
| **ระดับความเสี่ยง** | **จำนวนอำเภอ** |
| ระดับความเสี่ยงสีแดง | จำนวน 23 อำเภอ |
| ระดับความเสี่ยงสีส้ม | จำนวน 96 อำเภอ |
| ระดับความเสี่ยงสีเหลือง | จำนวน 368 อำเภอ |
| ระดับความเสี่ยงสีเขียว | จำนวน 441 อำเภอ |

รายละเอียดภาคผนวก 4

**7. นิยาม**

**๗.๑** **อุบัติเหตุทางถนนช่วงเทศกาลสงกรานต์ พ.ศ. 2566** หมายถึง อุบัติเหตุในการจราจรทางถนน  
ในช่วงก่อนควบคุมเข้มข้น ช่วงควบคุมเข้มข้น และช่วงหลังควบคุมเข้มข้น ตั้งแต่เวลา ๐๐.๐๑ - ๒๔.๐๐ น. ทุกวัน   
เฉพาะกรณีที่มีผู้เสียชีวิต และหรือผู้บาดเจ็บที่นอนพักรักษาตัวในโรงพยาบาล (admit) และเป็นอุบัติเหตุที่เกิดจากการใช้ยานพาหนะเพื่อการจราจรหรือขนส่ง

**๗.๒** **จุดตรวจหลัก** หมายถึง จุดตรวจหลัก จุดตรวจลอย ชุดเคลื่อนที่ของตำรวจ และชุดเคลื่อนที่เร็ว ที่มีเจ้าหน้าที่ตำรวจที่ได้รับแต่งตั้งให้เป็นเจ้าพนักงานจราจร โดยสามารถเรียกตรวจ และออกใบสั่งเพื่อเปรียบเทียบปรับ หรือดำเนินคดีตาม พ.ร.บ. จราจรได้

**๗.๓** **ผู้เสียชีวิตช่วงเทศกาลสงกรานต์ พ.ศ. 2566** หมายถึง

๗.๓.๑ ผู้เสียชีวิตจากอุบัติเหตุทางถนน ณ จุดเกิดเหตุ และผู้เสียชีวิตที่โรงพยาบาลตั้งแต่เวลา ๐๐.๐๑ - ๒๔.๐๐ น. ทุกวัน ในช่วงก่อนควบคุมเข้มข้น ช่วงควบคุมเข้มข้น และช่วงหลังควบคุมเข้มข้น

๗.๓.๒ กรณีผู้บาดเจ็บในช่วงควบคุมเข้มข้นแล้วต่อมาเสียชีวิตภายใน ๓๐ วัน นับตั้งแต่วันเกิดเหตุ ให้นับเป็นผู้เสียชีวิตจากอุบัติเหตุทางถนนในช่วงควบคุมเข้มข้นของเทศกาลด้วย

**๗.๔** **ผู้บาดเจ็บ (admit) ช่วงเทศกาลสงกรานต์ พ.ศ. 2566** หมายถึง ผู้บาดเจ็บจากอุบัติเหตุ ทางถนน เฉพาะในช่วงก่อนควบคุมเข้มข้น ช่วงควบคุมเข้มข้น และช่วงหลังควบคุมเข้มข้นและเป็นผู้บาดเจ็บที่นอนพักรักษาตัว (admit) ที่โรงพยาบาล

**๗.๕** **กรณีชาวต่างชาติหรือชาวต่างด้าวช่วงเทศกาลสงกรานต์ พ.ศ. 2566** หมายถึง

7.5.1 ชาวต่างชาติที่เข้าเมืองหรือมีถิ่นฐานในประเทศไทยโดยถูกต้องตามกฎหมายประสบอุบัติเหตุทางถนนในช่วงก่อนควบคุมเข้มข้น ช่วงควบคุมเข้มข้น และช่วงหลังควบคุมเข้มข้น และเสียชีวิต   
หรือบาดเจ็บ (admit) ให้นับเป็นผู้ประสบอุบัติเหตุทางถนนด้วย

7.5.2 แรงงานต่างด้าวที่ได้จดทะเบียนกับกระทรวงแรงงานถูกต้องตามกฎหมายประสบอุบัติเหตุทางถนนในช่วงก่อนควบคุมเข้มข้น ช่วงควบคุมเข้มข้น และช่วงหลังควบคุมเข้มข้น และเสียชีวิตหรือบาดเจ็บ admit ให้นับเป็นผู้ประสบอุบัติเหตุ

7.5.3 ชาวต่างชาติ หรือแรงงานต่างด้าว ลักลอบเข้าเมืองโดยไม่ถูกต้องตามกฎหมาย ประสบอุบัติเหตุทางถนนในช่วงก่อนควบคุมเข้มข้น ช่วงควบคุมเข้มข้น และช่วงหลังควบคุมเข้มข้น และเสียชีวิตหรือบาดเจ็บ admit ให้นับเป็นผู้ประสบอุบัติเหตุ

7.5.4 ชาวต่างชาติ หรือแรงงานต่างด้าว ที่เกิดอุบัติเหตุทางถนนบนทางหลวงพิเศษของการทางพิเศษแห่งประเทศไทย ให้นับเป็นผู้เสียชีวิตจากอุบัติเหตุทางถนนในความรับผิดชอบของกองกำกับการ ๘ กองบังคับการตำรวจทางหลวง

**๗.6** **อุบัติเหตุใหญ่ช่วงเทศกาลสงกรานต์ พ.ศ. 2566** หมายถึง

๗.6.๑ อุบัติเหตุทางถนนที่มีจำนวนผู้เสียชีวิต ๒ รายขึ้นไป

๗.6.๒ หรือผู้บาดเจ็บตั้งแต่ ๔ คนขึ้นไป

๗.6.๓ หรือผู้บาดเจ็บ (admit) และผู้เสียชีวิต ตั้งแต่ ๔ คน ขึ้นไป

๗.6.๔ อุบัติเหตุที่เป็นที่สนใจของประชาชน เช่น บุคคลสำคัญหรือบุคคลสาธารณะเกิดบาดเจ็บ Admit หรือเสียชีวิตจากอุบัติเหตุ หรือรถน้ำมัน รถสารเคมี เกิดอุบัติเหตุ จนเกิดเพลิงไหม้ หรือสารเคมีฟุ้งกระจายไปสู่ชุมชน ทางถนนให้รายงานอุบัติเหตุใหญ่ด้วย

**๗.7** **จุดบริการ** หมายถึง จุดบริการซึ่งหน่วยงานภาครัฐ หรือภาคเอกชน จัดตั้งขึ้นเพื่ออำนวยความสะดวกให้กับประชาชนในระหว่างการเดินทาง

**๗.8** **ด่านชุมชน** หมายถึง จุดที่ฝ่ายปกครอง องค์กรปกครองส่วนท้องถิ่น ชุมชน หรือหมู่บ้านจัดตั้งขึ้นเพื่อทำหน้าที่เป็นจุดคัดกรองป้องปราม ตักเตือน สกัดกั้นบุคคลหรือกลุ่มบุคคลที่มีพฤติกรรมเสี่ยงที่จะเกิดอุบัติเหตุทางถนน

รายละเอียดตามภาคผนวก 5

**8. มาตรการป้องกันและลดอุบัติเหตุทางถนนช่วงเทศกาลสงกรานต์ พ.ศ. 2566**

ศูนย์อำนวยการความปลอดภัยทางถนน ได้กำหนดมาตรการการดำเนินการช่วงเทศกาลสงกรานต์ พ.ศ. 2566 โดยเน้นการมีส่วนร่วมของทุกภาคส่วนในลักษณะ “ยึดพื้นที่เป็นตัวตั้ง (Area Approach)” เพื่อควบคุมและลดปัจจัยเสี่ยงการเกิดอุบัติเหตุทางถนน ทั้งด้านคน ถนน ยานพาหนะ และสิ่งแวดล้อมให้เหลือน้อยที่สุด และให้เกิดความปลอดภัยในการเดินทางทุกมิติ โดยให้หน่วยงานที่เกี่ยวข้อง จังหวัด และกรุงเทพมหานครบูรณาการร่วมกับทุกภาคส่วน ทั้งภาครัฐ ภาคเอกชน หน่วยทหารในพื้นที่ องค์กรปกครองส่วนท้องถิ่น ภาคประชาสังคม อาสาสมัคร และภาคประชาชนนำมาตรการดังกล่าวไปใช้เป็นแนวทางในการดำเนินงานอย่างจริงจังและต่อเนื่อง เพื่อให้การป้องกันและลดอุบัติเหตุทางถนนช่วงเทศกาลสงกรานต์ พ.ศ. 2566 เกิดผลเป็นรูปธรรมอย่างแท้จริงซึ่งมาตรการป้องกันและลดอุบัติเหตุทางถนน ประกอบด้วย มาตรการ ๕ ด้าน ดังนี้

**8.1 ด้านการบริหารจัดการ**

8.1.1 จัดตั้งศูนย์ป้องกันและลดอุบัติเหตุทางถนนช่วงเทศกาลสงกรานต์ พ.ศ. 2566 ระดับส่วนกลาง จังหวัด กรุงเทพมหานคร อำเภอ และองค์กรปกครองส่วนท้องถิ่น

8.1.2 จัดทำแผนปฏิบัติการ (Action plan) ระดับจังหวัด กรุงเทพมหานคร อำเภอ และองค์กรปกครองส่วนท้องถิ่น

8.1.3 แต่งตั้งคณะทำงานบูรณาการการจัดตั้งจุดตรวจ จุดบริการ ระดับจังหวัด และกรุงเทพมหานคร

8.1.4 ใช้กลไกของคณะทำงานวิเคราะห์สาเหตุการเกิดอุบัติเหตุทางถนนเพื่อดำเนินการสืบสวนอุบัติเหตุเชิงลึก กรณีอุบัติเหตุใหญ่ หรืออุบัติเหตุที่น่าสนใจ

8.1.5 การลดปัจจัยเสี่ยง โดยดำเนินการมาตรการเชิงรุก ได้แก่ การประชาคมชุมชน/หมู่บ้าน มาตรการเคาะประตูบ้าน ด่านครอบครัว ด่านชุมชน และการจัดกิจกรรมทางศาสนา “๑ อำเภอ ๑ กิจกรรม”

8.1.6 มาตรการสำหรับเจ้าหน้าที่ของรัฐ

8.1.7 ความปลอดภัยทางน้ำ

8.1.8 ความปลอดภัยนักท่องเที่ยว

**8.2 ด้านลดปัจจัยเสี่ยงด้านถนนและสภาพแวดล้อม**

8.2.1 สำรวจ ตรวจสอบลักษณะกายภาพของถนน จุดเสี่ยง จุดอันตราย จุดที่เกิดอุบัติเหตุบ่อยครั้ง จุดที่เกิดอุบัติเหตุใหญ่ และปรับปรุงแก้ไขให้มีความปลอดภัย

8.2.2 กำหนดถนนปลอดภัย “๑ ท้องถิ่น ๑ ถนนปลอดภัย”

8.2.3 ขอความร่วมมือผู้รับจ้างก่อสร้าง/ซ่อมแซมถนนให้เร่งดำเนินการให้แล้วเสร็จ

8.2.4 จัดทำแผนอำนวยความสะดวกการจราจร

8.2.5 เฝ้าระวังถนนที่มีลักษณะเป็นเส้นทางตรงที่มีระยะทางยาว เพื่อป้องกันการหลับใน

8.2.6 กำหนดมาตรการแนวทางการแก้ไขปัญหาการเกิดอุบัติเหตุบริเวณทางร่วม ทางแยกตรวจสอบสิ่งอันตรายข้างทาง (Roadside Hazards) และปรับปรุงแก้ไขให้อยู่ในสภาพที่สมบูรณ์

8.2.7 กำหนดมาตรการแนวทางการแก้ไขปัญหาบริเวณจุดตัดทางรถไฟ

**8.3 ด้านลดปัจจัยเสี่ยงด้านยานพาหนะ**

8.3.1 กำกับ ควบคุม ดูแลรถโดยสารสาธารณะ รถโดยสารไม่ประจำทาง พนักงานขับรถโดยสาร และพนักงานประจำรถให้ถือปฏิบัติตามระเบียบ กฎหมายอย่างเคร่งครัด และการตรวจสอบสภาพรถ ตามที่กฎหมายกำหนด

8.3.2 ขอความร่วมมือกลุ่มผู้ประกอบการขนส่งด้วยรถบรรทุกหยุดประกอบกิจการหรือหลีกเลี่ยงการใช้รถบรรทุกในการประกอบกิจการในช่วงเทศกาลสงกรานต์ พ.ศ. 2566

8.3.3 เข้มงวด กวดขันกับผู้ใช้รถกระบะที่บรรทุกน้ำหนักเกิน และรถบรรทุกขนาดเล็กที่บรรทุกผู้โดยสารในลักษณะที่ไม่ปลอดภัย

8.3.4 เข้มงวดกับรถตู้ส่วนบุคคลหรือรถเช่าของผู้ประกอบการธุรกิจให้มีมาตรฐาน ด้านความปลอดภัย

8.3.5 รณรงค์ประชาสัมพันธ์ ให้ตรวจสอบสภาพรถยนต์ก่อนออกเดินทาง การบรรทุกของหรือผู้โดยสารในกระบะท้ายในลักษณะที่อาจเกิดอันตราย และการเปิดไฟหน้ารถทุกชนิดในระหว่างสัญจร

**8.4** **ด้านผู้ใช้รถใช้ถนนอย่างปลอดภัย**

8.4.1 บังคับใช้กฎหมายจราจรอย่างเข้มงวด จริงจัง และต่อเนื่อง ได้แก่ ขับรถเร็วเกินกว่ากฎหมายกำหนด ดื่มแล้วขับ การเสพยาเสพติดหรือของมึนเมาอย่างอื่น ขับรถย้อนศร รถจักรยานยนต์ไม่ปลอดภัย   
ไม่คาดเข็มขัดนิรภัย และไม่สวมหมวกนิรภัย

8.4.2 ดำเนินการตามมาตรการ “ตรวจวัดระดับแอลกอฮอล์” อย่างเข้มข้นภายใต้มาตรฐาน  
ของกระทรวงสาธารณสุข ในกรณีที่เกิดอุบัติเหตุแล้วทำให้มีผู้บาดเจ็บรุนแรงหรือเสียชีวิต มาดำเนินการในช่วงเวลาดำเนินการ

8.4.3 กรณีผู้ขับขี่ที่อายุต่ำกว่า ๒๐ ปี ได้รับบาดเจ็บจากอุบัติเหตุทางถนนและเข้ารับการรักษาในโรงพยาบาล มีปริมาณแอลกอฮอล์ในเลือดเกินกฎหมายกำหนด (๒๐ มิลลิกรัมเปอร์เซ็นต์) ต้องมีการสอบสวนขยายผล เพื่อดำเนินคดีกับผู้ที่จำหน่ายเครื่องดื่มแอลกอฮอล์ให้กับผู้ขับขี่ทุกกรณี

8.4.4 บังคับใช้กฎหมายเกี่ยวกับการควบคุมเครื่องดื่มแอลกอฮอล์ กฎหมายสุรา และกฎหมายสถานบริการ

8.4.5 เข้มงวดกวดขันการขายสิ่งของและการจอดรถบริเวณไหล่ทางตามกฎหมายทางหลวง

8.4.6 รณรงค์ประชาสัมพันธ์เผยแพร่แนวทางความรู้ด้านความปลอดภัยทางถนนในชุมชน/หมู่บ้าน และสถานการณ์การเกิดอุบัติเหตุทางถนน ช่วงเทศกาลในพื้นที่ ผ่านช่องทางการสื่อสารต่าง ๆ หอกระจายข่าว เสียงตามสาย และวิทยุชุมชน

**8.5** **ด้านการช่วยเหลือหลังเกิดอุบัติเหตุ**

8.5.1 จัดเตรียมความพร้อมของโรงพยาบาล แพทย์ พยาบาล และหน่วยบริการการแพทย์ฉุกเฉิน ระบบการติดต่อสื่อสาร การสั่งการ การประสานงาน และการแบ่งมอบพื้นที่ความรับผิดชอบของหน่วยบริการการแพทย์ฉุกเฉินในเครือข่ายและดำเนินการช่วยเหลือผู้ประสบอุบัติเหตุทางถนน

8.5.2 จัดเตรียมความพร้อมของหน่วยกู้ชีพและกู้ภัย

8.5.3 จัดเตรียมความพร้อมของระบบการช่วยเหลือและเยียวยาผู้ประสบเหตุ ณ จุดเกิดเหตุ  
ของแต่ละพื้นที่

8.5.4 ประชาสัมพันธ์ระบบการช่วยเหลือต่าง ๆ

ทั้งนี้ ให้ใช้งบประมาณปกติของแต่ละหน่วยงานในการดำเนินงานช่วงเทศกาลสงกรานต์ พ.ศ. 2566 สำหรับองค์กรปกครองส่วนท้องถิ่นให้ถือปฏิบัติตามกฎหมาย ระเบียบที่เกี่ยวข้องในการเบิกค่าใช้จ่ายเกี่ยวกับการปฏิบัติงานของอาสาสมัครป้องกันภัยฝ่ายพลเรือนตามคำสั่งขององค์กรปกครองส่วนท้องถิ่น

รายละเอียดตามภาคผนวก 6

**9. แนวทางการดำเนินงานเทศกาลสงกรานต์ พ.ศ. 2566**

**9.๑ ช่วงรณรงค์และประชาสัมพันธ์** ระหว่างวันที่ 1 มีนาคม 2566 – 3 เมษายน 2566

ให้หน่วยงานที่เกี่ยวข้องทุกภาคส่วนจัดทำแผนงานการรณรงค์และประชาสัมพันธ์พร้อมทั้ง จัดกิจกรรมรณรงค์ประชาสัมพันธ์อย่างจริงจัง และต่อเนื่อง โดยให้ความสำคัญกับการใช้สื่อในพื้นที่ทุกช่องทางและการใช้สื่อสังคมออนไลน์เพื่อเข้าถึงทุกกลุ่มเป้าหมาย พร้อมทั้งให้ผู้นำชุมชนเผยแพร่ประชาสัมพันธ์แนวทางความรู้ ด้านความปลอดภัยทางถนน ข้อปฏิบัติด้านความปลอดภัยทางถนนในชุมชน/หมู่บ้าน ผลกระทบและความสูญเสียจากอุบัติเหตุทางถนน โดยยกกรณีตัวอย่างของคนในชุมชนที่ประสบอุบัติเหตุทางถนน ผ่านหอกระจายข่าว เสียงตามสาย และวิทยุชุมชน เพื่อให้ประชาชนในพื้นที่รับทราบและปฏิบัติ

**9.๒ ช่วงการดำเนินงาน** แบ่งออกเป็น ๓ ช่วง ดังนี้

**9.2.1** **ช่วงก่อนควบคุมเข้มข้น** ระหว่างวันที่ 4 เมษายน 2566 – 10 เมษายน 2566

๑) ให้จัดตั้งศูนย์ป้องกันและลดอุบัติเหตุทางถนนช่วงเทศกาลสงกรานต์ พ.ศ. 2566 เพื่ออำนวยการ ควบคุม กำกับ ดูแล และติดตามประเมินผลการดำเนินงานตามแผนปฏิบัติการช่วงเทศกาลสงกรานต์ พ.ศ. 2566 ดังนี้

(๑) ศูนย์อำนวยการป้องกันและลดอุบัติเหตุทางถนนช่วงเทศกาลสงกรานต์ พ.ศ. 2566 ส่วนกลาง ณ กรมป้องกันและบรรเทาสาธารณภัย

(๒) ศูนย์ปฏิบัติการป้องกันและลดอุบัติเหตุทางถนนช่วงเทศกาลสงกรานต์ พ.ศ. 2566 จังหวัด อำเภอ และองค์กรปกครองส่วนท้องถิ่น

(๓) ศูนย์ปฏิบัติการป้องกันและลดอุบัติเหตุทางถนนช่วงเทศกาลสงกรานต์ พ.ศ. 2566 กรุงเทพมหานคร

(๔) ศูนย์ประสานการปฏิบัติการป้องกันและลดอุบัติเหตุทางถนนช่วงเทศกาล  
สงกรานต์ พ.ศ. 2566 ณ สำนักงานป้องกันและบรรเทาสาธารณภัยจังหวัดสาขา

๒) ให้หน่วยงานภาคีเครือข่ายที่เกี่ยวข้อง จังหวัด กรุงเทพมหานคร และกองบัญชาการตำรวจนครบาลจัดทำแผนปฏิบัติการ (Action plan) เพื่อบูรณาการการดำเนินงานทุกภาคส่วนและกำหนดแนวทาง มาตรการในการป้องกันและแก้ไขปัญหาอุบัติเหตุทางถนนในช่วงเทศกาลสงกรานต์ พ.ศ. 2566 โดยใช้กรอบ แผนบูรณาการป้องกันและลดอุบัติเหตุทางถนนช่วงเทศกาลสงกรานต์ พ.ศ. 2566 เป็นแนวทางการดำเนินการ

๓) ให้เน้นการบังคับใช้กฎหมายอย่างเข้มงวด จริงจัง และต่อเนื่อง ควบคู่กับการรณรงค์สร้างจิตสำนึกด้านความปลอดภัยทางถนน ทั้งนี้ ให้จังหวัด กรุงเทพมหานคร และกองบัญชาการตำรวจนครบาลจัดส่งแผนปฏิบัติการ (Action plan) ให้กรมป้องกันและบรรเทาสาธารณภัย ในฐานะฝ่ายเลขานุการคณะกรรมการศูนย์อำนวยการความปลอดภัยทางถนน โดยเร็ว

๔) ให้ศูนย์อำนวยการความปลอดภัยทางถนนจังหวัดและกรุงเทพมหานครบูรณาการร่วมกับทุกภาคส่วน ทั้งภาครัฐ ภาคเอกชน หน่วยทหารในพื้นที่ และภาคประชาชนประชุมวางแผนดำเนินการ  
ตามแผนบูรณาการป้องกันและลดอุบัติเหตุทางถนนช่วงเทศกาลสงกรานต์ พ.ศ. 2566 และดำเนินการ  
ในลักษณะยึดพื้นที่เป็นตัวตั้ง (Area Approach)

๕) ให้จังหวัดและกองบัญชาการตำรวจนครบาลจัดเก็บสถิติอุบัติเหตุทางถนนในช่วง  
ก่อนการรณรงค์เข้มข้น และรายงานให้กรมป้องกันและบรรเทาสาธารณภัย ในฐานะฝ่ายเลขานุการคณะกรรมการศูนย์อำนวยการความปลอดภัยทางถนนทราบ

**9.๒.๒ ช่วงควบคุมเข้มข้น** ระหว่างวันที่ 11 เมษายน 2566 – 17 เมษายน 2566

๑) ให้หน่วยงานภาคีเครือข่ายที่เกี่ยวข้อง จังหวัด และกรุงเทพมหานคร เพิ่มความเข้มข้น ในการดำเนินงานในพื้นที่ โดยเน้นการบังคับใช้กฎหมายอย่างเคร่งครัดและต่อเนื่อง เพื่อลดปัจจัยเสี่ยงที่ก่อให้เกิดอุบัติเหตุทางถนน

๒) ให้จังหวัดและกองบัญชาการตำรวจนครบาลจัดเก็บสถิติอุบัติเหตุทางถนน  
และรายงานให้กรมป้องกันและบรรเทาสาธารณภัย ในฐานะฝ่ายเลขานุการคณะกรรมการศูนย์อำนวยการ ความปลอดภัยทางถนนทราบ

๓) ให้จัดตั้งจุดตรวจ เพื่อบังคับใช้กฎหมายอย่างเข้มข้นจริงจังและต่อเนื่องตามมาตรการ ๑๐ มาตรการ (๑๐ รสขม) และกฎหมายอื่นที่เกี่ยวข้อง

๔) ให้จัดตั้งจุดอำนวยความสะดวก จุดบริการ และประสานส่วนราชการที่ตั้งอยู่บริเวณ  
ริมถนนให้เปิดเป็นจุดพักรถและจุดบริการประชาชน และจัดทำป้ายประชาสัมพันธ์จุดพักรถและจุดบริการ ให้สามารถสังเกตเห็นได้อย่างชัดเจน

๕) ให้กระทรวงสาธารณสุข บูรณาการร่วมกับสำนักงานการแพทย์ฉุกเฉินแห่งชาติ กระทรวงมหาดไทย กระทรวงกลาโหม กรุงเทพมหานคร และมูลนิธิต่าง ๆ จัดเตรียมความพร้อมด้านการตอบสนองหลังการเกิดอุบัติเหตุ

๖) ให้หน่วยงานที่เกี่ยวข้อง จังหวัด และกรุงเทพมหานคร ออกตรวจติดตามผลการปฏิบัติงานตามภารกิจของหน่วยงานและสรุปผลการดำเนินงานปัญหาอุปสรรคและข้อเสนอแนะในการดำเนินงาน  
ช่วงเทศกาลสงกรานต์ พ.ศ. 2566 ให้ศูนย์อำนวยการความปลอดภัยทางถนนทราบ

**9.๒.๓ ช่วงหลังควบคุมเข้มข้น** ระหว่างวันที่ 18 เมษายน 2566 – 24 เมษายน 2566

๑) ให้หน่วยงานภาคีเครือข่ายที่เกี่ยวข้อง จังหวัด และกรุงเทพมหานคร เน้นการบังคับใช้กฎหมายอย่างเคร่งครัดและต่อเนื่อง เพื่อลดปัจจัยเสี่ยงที่ก่อให้เกิดอุบัติเหตุทางถนนให้ลดลง

๒) ให้อำนวยความสะดวกให้ประชาชนเดินทางอย่างปลอดภัย

๓) ให้จังหวัดและกองบัญชาการตำรวจนครบาลจัดเก็บสถิติอุบัติเหตุทางถนน  
และรายงานให้กรมป้องกันและบรรเทาสาธารณภัย ในฐานะฝ่ายเลขานุการคณะกรรมการศูนย์อำนวยการ ความปลอดภัยทางถนนทราบ

๔) ให้ถอดบทเรียนและสรุปผลการดำเนินงานช่วงเทศกาลสงกรานต์ พ.ศ. 2566 และรายงานให้กรมป้องกันและบรรเทาสาธารณภัย ในฐานะฝ่ายเลขานุการคณะกรรมการศูนย์อำนวยการความปลอดภัยทางถนนทราบ

**๑0. การประสานการปฏิบัติ**

**๑0.๑ ระดับส่วนกลาง** ให้ดำเนินการ ดังนี้

๑0.๑.๑ ให้กระทรวงคมนาคม รายงานปริมาณการจราจรในโครงข่ายถนน ทั้งทางหลวงแผ่นดิน และทางหลวงชนบท ช่วงเทศกาลสงกรานต์ พ.ศ. 2566 ให้กรมป้องกันและบรรเทาสาธารณภัย ในฐานะฝ่ายเลขานุการศูนย์อำนวยการป้องกันและลดอุบัติเหตุทางถนนช่วงเทศกาลสงกรานต์ พ.ศ. 2566 ส่วนกลางทราบ เป็นประจำทุกวัน

๑0.๑.2 ให้กรมคุมประพฤติ รายงานผลการบังคับคดีตามกฎหมายจราจรทางบกที่ศาล   
มีคำพิพากษาหรือมีคำสั่งลงโทษผู้กระทำความผิดให้กรมป้องกันและบรรเทาสาธารณภัย ในฐานะฝ่ายเลขานุการ  
ศูนย์อำนวยการป้องกันและลดอุบัติเหตุทางถนนช่วงเทศกาลสงกรานต์ พ.ศ. 2566 ส่วนกลางทราบเป็น ประจำทุกวัน

**๑0.๒ ระดับภูมิภาค/ระดับพื้นที่** ให้ดำเนินการ ดังนี้

๑0.๒.๑ ให้ศูนย์ปฏิบัติการป้องกันและลดอุบัติเหตุทางถนนช่วงเทศกาลสงกรานต์ พ.ศ. 2566 จังหวัด ประสานการปฏิบัติกับหน่วยงานที่เกี่ยวข้องทุกภาคส่วน เพื่อบูรณาการแผนปฏิบัติการทั้งด้านอัตรากำลัง  
ภารกิจ งบประมาณ และการรณรงค์ให้สอดคล้องเหมาะสมกับสถานการณ์ห้วงเวลา และสภาพพื้นที่ของแต่ละพื้นที่

๑0.๒.๒ ให้ศูนย์ปฏิบัติการป้องกันและลดอุบัติเหตุทางถนนช่วงเทศกาลสงกรานต์ พ.ศ. 2566 จังหวัด ตรวจติดตามการปฏิบัติงานของแต่ละหน่วยงานเพื่อบูรณาการการตรวจเยี่ยมหรือตรวจติดตามผู้ปฏิบัติหน้าที่ในช่วงเทศกาลสงกรานต์ พ.ศ. 2566 และลดความซ้ำซ้อนของการใช้งบประมาณในการดำเนินการ รวมทั้งให้ประสานแผนและรายงานการตรวจติดตามให้กรมป้องกันและบรรเทาสาธารณภัย ในฐานะฝ่ายเลขานุการ ศูนย์อำนวยการป้องกันและลดอุบัติเหตุทางถนนช่วงเทศกาลสงกรานต์ พ.ศ. 2566 ส่วนกลางทราบ

๑0.๒.๓ ให้ศูนย์ปฏิบัติการป้องกันและลดอุบัติเหตุทางถนนช่วงเทศกาลสงกรานต์ พ.ศ. 2566 จังหวัด รายงานผลการปฏิบัติงานให้ศูนย์อำนวยการป้องกันและลดอุบัติเหตุทางถนนช่วงเทศกาลสงกรานต์ พ.ศ. 2566 ส่วนกลางทราบ และหากมีประเด็นหรือเหตุการณ์สำคัญระหว่างการดำเนินการในช่วงเทศกาลสงกรานต์ พ.ศ. 2566 ให้รายงานศูนย์อำนวยการป้องกันและลดอุบัติเหตุทางถนนช่วงเทศกาลสงกรานต์ พ.ศ. 2566 ส่วนกลางทราบ  
โดยเร่งด่วน เพื่อจะได้นำเสนอคณะกรรมการศูนย์อำนวยการความปลอดภัยทางถนน กำหนดนโยบายและแผน  
ให้สอดคล้องกับสภาพการณ์ที่เกิดขึ้นได้อย่างทันท่วงที

**๑0.๓ ในพื้นที่กรุงเทพมหานคร** ให้ดำเนินการดังนี้

๑0.๓.๑ ให้หน่วยงานในสังกัดสำนักงานตำรวจแห่งชาติ ได้แก่ กองบัญชาการตำรวจนครบาล   
กองบังคับการตำรวจทางหลวง กองบังคับการตำรวจจราจร กองบังคับการตำรวจท่องเที่ยว เป็นผู้รับผิดชอบดำเนินการในส่วนที่เกี่ยวข้องกับภารกิจของหน่วยงาน

๑0.๓.๒ ให้กองบัญชาการตำรวจนครบาล เป็นศูนย์ปฏิบัติการป้องกันและลดอุบัติเหตุทางถนน  
ช่วงเทศกาลสงกรานต์ พ.ศ. 2566 กรุงเทพมหานคร โดยให้ประสานการปฏิบัติการอย่างใกล้ชิดกับกรุงเทพมหานคร   
เพื่อลดความซ้ำซ้อนในการดำเนินงาน รวมทั้งรายงานผลการดำเนินงานช่วงเทศกาลสงกรานต์ พ.ศ. 2566  
ให้กรมป้องกันและบรรเทาสาธารณภัย ในฐานะฝ่ายเลขานุการศูนย์อำนวยการป้องกันและลดอุบัติเหตุทางถนน  
ช่วงเทศกาลสงกรานต์ พ.ศ. 2566 ส่วนกลางทราบ

๑0.๓.๓ หากมีประเด็นหรือเหตุการณ์สำคัญระหว่างการดำเนินการในช่วงเทศกาลสงกรานต์ พ.ศ. 2566 ให้ศูนย์ปฏิบัติการป้องกันและลดอุบัติเหตุทางถนนช่วงเทศกาลสงกรานต์ พ.ศ. 2566 กรุงเทพมหานคร รายงานกรมป้องกันและบรรเทาสาธารณภัย ในฐานะฝ่ายเลขานุการศูนย์อำนวยการป้องกันและลดอุบัติเหตุทางถนน  
ช่วงเทศกาลสงกรานต์ พ.ศ. 2566 ส่วนกลางทราบ โดยเร่งด่วน เพื่อจะได้นำเสนอคณะกรรมการศูนย์อำนวยการความปลอดภัยทางถนน กำหนดนโยบายและแผนให้สอดคล้องกับสภาพการณ์ที่เกิดขึ้นได้อย่างทันท่วงที

**๑1. การขับเคลื่อนแผนไปสู่การปฏิบัติ**

การขับเคลื่อนแผนบูรณาการป้องกันและลดอุบัติเหตุทางถนนช่วงเทศกาลสงกรานต์ พ.ศ. 2566   
ไปสู่การปฏิบัติให้เป็นรูปธรรมเป็นเรื่องที่สำคัญ โดยศูนย์อำนวยการความปลอดภัยทางถนน ได้บูรณาการ  
การดำเนินงานทุกภาคส่วน ทั้งในระดับส่วนกลาง ระดับจังหวัด/กรุงเทพมหานคร ระดับอำเภอ และระดับองค์กรปกครองส่วนท้องถิ่น เพื่อให้บรรลุเป้าหมายในการลดสถิติอุบัติเหตุทางถนน จำนวนผู้บาดเจ็บ และจำนวนผู้เสียชีวิต ให้มีการสูญเสียให้น้อยที่สุด ซึ่งในการขับเคลื่อนแผนฯ ดังกล่าว มีแนวทาง ดังนี้

**๑1.๑ การขับเคลื่อนแผนบูรณาการป้องกันและลดอุบัติเหตุทางถนนช่วงเทศกาลสงกรานต์ พ.ศ. 2566 ในส่วนกลาง**

เป็นการขับเคลื่อนเชิงนโยบาย มาตรการ และการกำหนดแนวทางให้บังเกิดผลเป็นรูปธรรม   
เพื่อให้บรรลุตามเป้าหมายและตัวชี้วัด โดยหน่วยงานที่เกี่ยวข้องจะต้องมีการดำเนินการ ดังนี้

๑1.๑.๑ จัดทำแผนปฏิบัติการป้องกันและลดอุบัติเหตุทางถนนช่วงเทศกาลสงกรานต์ พ.ศ. 2566 ตามบทบาท ภารกิจ อำนาจหน้าที่ของแต่ละหน่วยงาน โดยใช้กรอบแนวทางตามแผนบูรณาการป้องกันและลดอุบัติเหตุทางถนนช่วงเทศกาลสงกรานต์ พ.ศ. 2566 ของศูนย์อำนวยการความปลอดภัยทางถนน เป็นแนวทางการดำเนินงาน

๑1.๑.๒ กำหนดตัวชี้วัด โดยต้องสอดคล้องและเป็นไปในแนวทางเดียวกันกับตัวชี้วัด  
ตามแผนบูรณาการป้องกันและลดอุบัติเหตุทางถนนช่วงเทศกาลสงกรานต์ พ.ศ. 2566 ของศูนย์อำนวยการ ความปลอดภัยทางถนน

๑1.๑.๓ กำหนดกิจกรรม รายละเอียดที่จะดำเนินการให้มีความชัดเจน สามารถปฏิบัติได้จริง

๑1.๑.๔ กำหนดวิธีการในการขับเคลื่อนแผนให้หน่วยงานในระดับจังหวัด (หน่วยงานในสังกัด  
ในระดับภูมิภาค) ทั้งในช่วงการเตรียมความพร้อมและในช่วงการรณรงค์ ช่วงก่อนควบคุมเข้มข้น ช่วงควบคุมเข้มข้น และช่วงหลังควบคุมเข้มข้น

๑1.๑.๕ กำหนดให้มีการติดตามผล และสรุปถอดบทเรียนผลการปฏิบัติงานตามแผนบูรณาการป้องกันและลดอุบัติเหตุทางถนนช่วงเทศกาลสงกรานต์ พ.ศ. 2566 โดยรวบรวมสภาพปัญหาและข้อเสนอแนะนำเสนอที่ประชุมคณะกรรมการศูนย์อำนวยการความปลอดภัยทางถนนพิจารณาเห็นชอบ เพื่อนำเรียนคณะรัฐมนตรีทราบ รวมทั้งนำไปปรับปรุงการจัดทำแผนบูรณาการป้องกันและลดอุบัติเหตุทางถนนช่วงเทศกาลสงกรานต์  
ในปีต่อไป

**๑1.๒ การขับเคลื่อนแผนปฏิบัติการป้องกันและลดอุบัติเหตุทางถนนช่วงเทศกาลสงกรานต์ พ.ศ. 2566 ระดับจังหวัด/กรุงเทพมหานคร**

การขับเคลื่อนแผนปฏิบัติการป้องกันและลดอุบัติเหตุทางถนนช่วงเทศกาลสงกรานต์ พ.ศ. 2566 ระดับจังหวัด /กรุงเทพมหานคร เป็นการนำนโยบายไปสู่การปฏิบัติให้บังเกิดผลเป็นรูปธรรม เพื่อแก้ไขปัญหาอุบัติเหตุทางถนนในระดับพื้นที่ โดยจะต้องมีการดำเนินการ ดังนี้

๑1.๒.๑ การวิเคราะห์สภาพปัญหาอุบัติเหตุทางถนนของจังหวัด/กรุงเทพมหานคร เพื่อหาสาเหตุ ปัจจัยเสี่ยงของการเกิดอุบัติเหตุ นำผลการประชุมถอดบทเรียนอุบัติเหตุทางถนนในช่วงเทศกาลสงกรานต์ พ.ศ. 2565 ที่ผ่านมา เป็นข้อมูลในการจัดทำแผนปฏิบัติการป้องกันและลดอุบัติเหตุทางถนนช่วงเทศกาลสงกรานต์ พ.ศ. 2566 ระดับจังหวัด/กรุงเทพมหานคร

๑1.๒.๒ จัดทำแผนปฏิบัติการป้องกันและลดอุบัติเหตุทางถนนช่วงเทศกาลสงกรานต์ พ.ศ. 2566 ระดับจังหวัด/กรุงเทพมหานคร โดยใช้กรอบแผนบูรณาการฯ บูรณาการแผนของหน่วยงานต่าง ๆ ที่เกี่ยวข้องจากทุกภาคส่วน เพื่อจัดทำเป็นแผนปฏิบัติการป้องกันและลดอุบัติเหตุทางถนนช่วงเทศกาลสงกรานต์ พ.ศ. 2566 ระดับจังหวัด/กรุงเทพมหานคร โดยกำหนดเป้าหมาย มาตรการ และกิจกรรมที่ชัดเจน เพื่อให้สามารถลดอุบัติเหตุทางถนนได้อย่างมีประสิทธิภาพ

๑1.๒.๓ กำหนดตัวชี้วัดในระดับจังหวัด/กรุงเทพมหานคร ให้สอดคล้องและเป็นไปในแนวทางเดียวกันกับตัวชี้วัดตามแผนบูรณาการป้องกันและลดอุบัติเหตุทางถนนช่วงเทศกาลสงกรานต์ พ.ศ. 2566

๑1.๒.๔ บูรณาการการดำเนินงานรวมกับทุกภาคส่วน ทั้งภาครัฐ ภาคเอกชน องค์กรปกครอง ส่วนท้องถิ่น ประชาชนและจิตอาสาในพื้นที่ โดยเฉพาะอย่างยิ่งอำเภอที่เป็นพื้นที่เสี่ยง ในระดับสีแดงและสีส้ม ต้องมีการกำหนดมาตรการ รวมทั้งการขับเคลื่อนอย่างจริงจัง

๑1.๒.๕ ติดตามการขับเคลื่อนการดำเนินงานตามแผนปฏิบัติการป้องกันและลดอุบัติเหตุทางถนน  
ช่วงเทศกาลสงกรานต์ พ.ศ. 2566 จังหวัด และกรุงเทพมหานคร เพื่อให้บรรลุผลตามตัวชี้วัดที่กำหนด

๑1.๒.๖ การสรุปและถอดบทเรียนผลการปฏิบัติงานตามแผนปฏิบัติการป้องกันและลดอุบัติเหตุทางถนนช่วงเทศกาลสงกรานต์ พ.ศ. 2566 โดยรวบรวมสภาพปัญหาและข้อเสนอแนะนำเรียนให้ผู้บังคับบัญชาทราบ และนำไปปรับปรุงการจัดทำแผนปฏิบัติการป้องกันและลดอุบัติเหตุทางถนนช่วงเทศกาลสงกรานต์ในปีต่อไป

**๑1.๓ การขับเคลื่อนแผนบูรณาการป้องกันและลดอุบัติเหตุทางถนนช่วงเทศกาลสงกรานต์ พ.ศ. 2566** **ระดับอำเภอ และระดับเขต**

การขับเคลื่อนแผนบูรณาการป้องกันและลดอุบัติเหตุทางถนนช่วงเทศกาลสงกรานต์ พ.ศ. 2566 ระดับอำเภอ และระดับเขต เป็นการนำนโยบายและมาตรการ ตามแผนปฏิบัติการป้องกันและลดอุบัติเหตุทางถนนเทศกาลสงกรานต์ พ.ศ. 2566 จังหวัด / กรุงเทพมหานคร ไปสู่การปฏิบัติในระดับอำเภอ และระดับเขต   
เพื่อให้บังเกิดผลเป็นรูปธรรม โดยมีเป้าหมายในการป้องกันและลดปัญหาอุบัติเหตุทางถนนได้อย่างมีประสิทธิภาพ โดยเน้นการดำเนินการในระดับพื้นที่ ได้แก่ การรายงานข้อมูลการเกิดอุบัติเหตุ การตั้งจุดตรวจหลัก จุดบริการ   
การจัดตั้งด่านชุมชน ให้สอดคล้องกับสภาพปัญหาที่เกิดขึ้นจริงในพื้นที่ โดยมีการดำเนินการ ดังนี้

๑1.๓.๑ การวิเคราะห์สภาพปัญหาอุบัติเหตุทางถนนในระดับอำเภอ ระดับเขต เพื่อให้ทราบถึง สาเหตุปัจจัยเสี่ยงของการเกิดอุบัติเหตุที่แท้จริง รวมทั้งการนำผลจากการประชุมถอดบทเรียนอุบัติเหตุทางถนนในช่วงเทศกาลสงกรานต์ พ.ศ. 2565 ที่ผ่านมา เป็นข้อมูลในการจัดทำแผนปฏิบัติการป้องกันและลดอุบัติเหตุ ทางถนนช่วงเทศกาลสงกรานต์ พ.ศ. 2566 ระดับอำเภอ และระดับเขต

๑1.๓.๒ จัดทำแผนปฏิบัติการป้องกันและลดอุบัติเหตุทางถนนช่วงเทศกาลสงกรานต์ พ.ศ. 2566 ระดับอำเภอ และระดับเขต โดยบูรณาการร่วมกับหน่วยงานต่าง ๆ ในระดับอำเภอ และระดับเขต โดยกำหนดวัตถุประสงค์ เป้าหมาย ตัวชี้วัด ในระดับอำเภอ และระดับเขตที่ชัดเจน และต้องสอดคล้องและเป็นไป  
ในทางเดียวกันกับจังหวัด และกรุงเทพมหานคร

๑1.๓.๓ กำหนดมาตรการ วิธีการ และกิจกรรมในการขับเคลื่อนแผนให้บังเกิดผลในทางปฏิบัติ  
เป็นรูปธรรม ให้สามารถป้องกันและลดอุบัติเหตุทางถนนได้จริง โดยบูรณาการการดำเนินงานรวมกับทุกภาคส่วน ทั้งภาครัฐ ภาคเอกชน องค์กรปกครองส่วนท้องถิ่น ประชาชนและจิตอาสาในพื้นที่

๑1.๓.๔ ติดตามการขับเคลื่อนการดำเนินงานตามแผนปฏิบัติการป้องกันและลดอุบัติเหตุทางถนนช่วงเทศกาลสงกรานต์ พ.ศ. 2566 อำเภอ และเขต เพื่อให้บรรลุผลตามตัวชี้วัดที่กำหนด

๑1.๓.๕ การสรุปและถอดบทเรียนผลการปฏิบัติงานตามแผนปฏิบัติการป้องกันและลดอุบัติเหตุ  
ทางถนนช่วงเทศกาลสงกรานต์ พ.ศ. 2566 โดยรวบรวมสภาพปัญหาและข้อเสนอแนะนำเรียนให้ผู้บังคับบัญชาทราบ และนำไปปรับปรุงการจัดทำแผนปฏิบัติการป้องกันและลดอุบัติเหตุทางถนนช่วงเทศกาลสงกรานต์ ในปีต่อไป

**๑1.๔ การขับเคลื่อนแผนบูรณาการป้องกันและลดอุบัติเหตุทางถนนช่วงเทศกาลสงกรานต์ พ.ศ. 2566** **ระดับองค์กรปกครองส่วนท้องถิ่น**

การขับเคลื่อนแผนบูรณาการป้องกันและลดอุบัติเหตุทางถนนช่วงเทศกาลสงกรานต์ พ.ศ. 2566 ระดับองค์กรปกครองส่วนท้องถิ่น เป็นการนำมาตรการตามแผนปฏิบัติการป้องกันและลดอุบัติเหตุทางถนนจังหวัดและแผนปฏิบัติการป้องกันและลดอุบัติเหตุทางถนนอำเภอไปสู่การปฏิบัติในระดับองค์กรปกครองส่วนท้องถิ่น   
เพื่อให้บังเกิดผลเป็นรูปธรรม โดยเน้นการดำเนินการในระดับพื้นที่ ได้แก่ การวิเคราะห์ข้อมูลการเกิดอุบัติเหตุ  
การจัดตั้งด่านชุมชน การรณรงค์ประชาสัมพันธ์ และการสร้างจิตสำนึกความปลอดภัยให้กับประชาชนในพื้นที่  
โดยมีการบูรณาการทำงานทั้งหน่วยงานราชการ องค์กรปกครองส่วนท้องถิ่นและประชาชนในพื้นที่ ได้แก่ นายกเทศมนตรี/นายกองค์การบริหารส่วนตำบล กำนัน ผู้ใหญ่บ้าน ผู้ช่วยผู้ใหญ่บ้าน ชรบ. อปพร. อสม. และประชาชนในพื้นที่ เพื่อร่วมกันขับเคลื่อนแผนฯ และมาตรการในการแก้ไขปัญหาอุบัติเหตุทางถนนในพื้นที่อย่างแท้จริง โดยมีเป้าหมายในการแก้ไขปัญหาอุบัติเหตุทางถนนในระดับพื้นที่ได้อย่างมีประสิทธิภาพ โดยจะต้องมีการดำเนินการ ดังนี้

๑1.๔.๑ การวิเคราะห์สภาพปัญหาอุบัติเหตุทางถนนในระดับองค์กรปกครองส่วนท้องถิ่น สาเหตุ   
ปัจจัยเสี่ยงของการเกิดอุบัติเหตุ ตลอดจนผลการประชุมถอดบทเรียนอุบัติเหตุทางถนนในช่วงเทศกาลสงกรานต์ พ.ศ. 2565 ที่ผ่านมาเป็นข้อมูลในการจัดทำแผนปฏิบัติการป้องกันและลดอุบัติเหตุทางถนนช่วงเทศกาลสงกรานต์ พ.ศ. 2566 ระดับองค์กรปกครองส่วนท้องถิ่น

๑1.๔.๒ จัดทำแผนปฏิบัติการป้องกันและลดอุบัติเหตุทางถนนช่วงเทศกาลช่วงเทศกาลสงกรานต์ พ.ศ. 2566 ระดับองค์กรปกครองส่วนท้องถิ่น โดยบูรณาการร่วมกับหน่วยงานต่าง ๆ ในระดับองค์กรปกครอง  
ส่วนท้องถิ่น โดยมีการกำหนดวัตถุประสงค์ เป้าหมาย ตัวชี้วัด ในระดับองค์กรปกครองส่วนท้องถิ่น ที่ชัดเจน   
โดยต้องสอดคล้องและเป็นไปในทางเดียวกันกับอำเภอและจังหวัด

๑1.๔.๓ กำหนดวิธีการและกิจกรรมในการขับเคลื่อนแผนให้เป็นรูปธรรม ให้สามารถป้องกันและ  
ลดอุบัติเหตุทางถนนได้จริง โดยการนำแนวทางประชารัฐมาบูรณาการการดำเนินงานร่วมกับทุกภาคส่วน ทั้งภาครัฐ ภาคเอกชน องค์กรปกครองส่วนท้องถิ่น ประชาชนและจิตอาสาในพื้นที่

๑1.๔.๔ ติดตามการขับเคลื่อนการดำเนินงานตามแผนฯ เพื่อให้บรรลุผลตามตัวชี้วัดที่กำหนด

๑1.๔.๕ การสรุปและถอดบทเรียนผลการปฏิบัติงานตามแผนปฏิบัติการป้องกันและลดอุบัติเหตุ  
ทางถนนช่วงเทศกาลสงกรานต์ พ.ศ. 2566 โดยรวบรวมสภาพปัญหาและข้อเสนอแนะนำเรียนให้ผู้บังคับบัญชาทราบ และนำไปปรับปรุงการจัดทำแผนปฏิบัติการป้องกันและลดอุบัติเหตุเหตุทางถนนช่วงเทศกาลสงกรานต์ในปีต่อไป

**๑2. การติดตามและประเมินผล**

การติดตามประเมินผลจะช่วยให้ทราบถึงความก้าวหน้าของการดำเนินงานว่าใกล้เคียงกับเป้าหมายเพียงใด กล่าวคือการติดตามประเมินผล เป็นส่วนของกระบวนการดำเนินงานด้านการกำกับควบคุมเพื่อติดตามความก้าวหน้าของภารกิจและประเมินว่าภารกิจสำเร็จตามวัตถุประสงค์ที่กำหนดไว้หรือไม่ โดยการกำหนดดัชนีการติดตามประเมินผล เพื่อเป็นเกณฑ์ในการวิเคราะห์ว่า สถานการณ์ที่เกิดขึ้นเป็นไปตามเป้าหมายที่ตั้งไว้  
หรือไม่เมื่อเทียบกับเกณฑ์ หรือดัชนีที่กำหนดไว้ นอกจากนี้การติดตามประเมินผลยังสามารถช่วยวิเคราะห์ให้ทราบถึงปัจจัยของเหตุแห่งความสำเร็จและความล้มเหลวได้ ซึ่งสามารถนำมาใช้ประโยชน์ในการปรับปรุงแนวทางดำเนินการในปีต่อไปได้อย่างมีประสิทธิภาพ

การติดตามประเมินผลการดำเนินงานด้านการป้องกันและลดอุบัติเหตุทางถนนช่วงเทศกาลสงกรานต์ พ.ศ. 2566 ได้กำหนดแนวทางการดำเนินงาน ดังนี้

๑2.๑ **ช่วงก่อนควบคุมเข้มข้น** ให้ศูนย์อำนวยการความปลอดภัยทางถนนจังหวัด และกรุงเทพมหานคร จัดส่งแผนปฏิบัติการป้องกันและลดอุบัติเหตุทางถนนช่วงเทศกาลสงกรานต์ พ.ศ. 2566 ให้กรมป้องกันและบรรเทาสาธารณภัย ในฐานะฝ่ายเลขานุการคณะกรรมการการศูนย์อำนวยการความปลอดภัยทางถนนทราบ

๑2.๒ **ช่วงควบคุมเข้มข้น** ให้ส่วนราชการที่เกี่ยวข้อง จังหวัด และกรุงเทพมหานคร มอบหมายผู้บริหาร   
หรือหัวหน้าส่วนราชการเพื่อออกติดตามการดำเนินงานช่วงช่วงเทศกาลสงกรานต์ พ.ศ. 2566 ในพื้นที่อย่างต่อเนื่อง และรายงานปัญหา อุปสรรค และข้อเสนอการดำเนินงานให้กรมป้องกันและบรรเทาสาธารณภัย ในฐานะ  
ฝ่ายเลขานุการศูนย์อำนวยการป้องกันและลดอุบัติเหตุทางถนนตลอดทั้งปี ทราบ

๑2.๓ **ช่วงหลังควบคุมเข้มข้น** ให้ศูนย์อำนวยการความปลอดภัยทางถนนจังหวัด กรุงเทพมหานคร   
และศูนย์ปฏิบัติการป้องกันและลดอุบัติเหตุทางถนนอำเภอ และองค์กรปกครองส่วนท้องถิ่น ถอดบทเรียน  
การดำเนินงานเพื่อทราบถึงปัญหา อุปสรรค และจัดทำข้อเสนอแนะการดำเนินงานป้องกันและลดอุบัติเหตุทางถนน  
ช่วงเทศกาลสงกรานต์ พ.ศ. 2566 โดยให้ศูนย์อำนวยการความปลอดภัยทางถนนจังหวัด กรุงเทพมหานคร สรุปรายงานผลการดำเนินงานตามเป้าหมาย ให้กรมป้องกันและบรรเทาสาธารณภัย ในฐานะสำนักงานเลขานุการคณะกรรมการศูนย์อำนวยการความปลอดภัยทางถนน ทราบ

**ส่วนที่ 3**

**แผนบูรณาการป้องกันและลดอุบัติเหตุทางถนนช่วงวันหยุด**

**แผนบูรณาการป้องกันและลดอุบัติเหตุทางถนนช่วงวันหยุด**

\*\*\*\*\*\*\*\*\*\*\*\*

**1. วัตถุประสงค์**

1.1 เพื่อกำหนดเป้าหมาย ตัวชี้วัด แนวทาง และมาตรการการดำเนินงานป้องกันและลดอุบัติเหตุทางถนน ช่วงวันหยุดของหน่วยงานเกี่ยวข้องทุกภาค

1.2 เพื่อเป็นแนวทางบูรณาการการดำเนินงานป้องกันและลดอุบัติเหตุทางถนนช่วงวันหยุดของหน่วยงานที่เกี่ยวข้อง ทุกภาคส่วน

1.3 เพื่อลดปัจจัยเสี่ยงที่ก่อให้เกิดอุบัติเหตุทางถนนและอุบัติภัยอื่น ๆ ในช่วงวันหยุด

**2. เป้าหมายภาพรวม** เพื่อให้ประชาชนเดินทางอย่างสุขใจกับชีวิตวิถีใหม่ ที่ห่างไกลอุบัติเหตุในช่วงวันหยุด

**3. นิยาม** การป้องกันและลดอุบัติเหตุทางถนนช่วงวันหยุดหมายถึง

1) การป้องกันและลดอุบัติเหตุทางถนนที่มีวันหยุดราชการติดต่อกัน 4 วันขึ้นไป

2) การป้องกันและลดอุบัติเหตุทางถนนที่มีวันหยุดราชการติดต่อกัน 4 วันขึ้นไป ตามมติคณะรัฐมนตรี

**4. แนวทางการดำเนินการ**

ศูนย์อำนวยการความปลอดภัยทางถนน ได้กำหนดแนวทางการดำเนินงานแบ่งเป็น 3 ช่วง ดังนี้

**4.1 ช่วงก่อนวันหยุด**

4.1.1 ให้หน่วยงานที่เกี่ยวข้อง จังหวัด และกรุงเทพมหานครนำกรอบแนวทางการดำเนินงานป้องกันและลดอุบัติเหตุทางถนนช่วงวันหยุดตามแผนบูรณาการป้องกันและลดอุบัติเหตุทางถนนช่วงวันหยุดไปบูรณาการการดำเนินงานทุกภาคส่วน เพื่อกำหนดแนวทาง มาตรการในการป้องกันและแก้ไขปัญหาอุบัติเหตุทางถนน  
ช่วงวันหยุด โดยให้จัดประชุมวางแผนการดำเนินการตามกรอบแผนบูรณาการป้องกันและลดอุบัติเหตุทางถนน  
ช่วงวันหยุด

4.1.2เน้นการบังคับใช้กฎหมายอย่างเข้มงวด จริงจัง และต่อเนื่องเพื่อลดปัจจัยเสี่ยงควบคู่กับการรณรงค์สร้างจิตสำนึกด้านความปลอดภัยทางถนน

**4.2**  **ช่วงวันหยุด**

ให้หน่วยงานภาคีเครือข่ายที่เกี่ยวข้อง จังหวัด และกรุงเทพมหานคร ดำเนินการตามแนวทาง มาตรการที่กำหนดอย่างเข้มข้น โดยให้เน้นการดำเนินการในพื้นที่ และเน้นการบังคับใช้กฎหมายอย่างเคร่งครัด  
และต่อเนื่องเพื่อลดปัจจัยเสี่ยงที่ก่อให้เกิดอุบัติเหตุทางถนนให้ลดลง

**4.3 ช่วงหลังวันหยุด**

ให้ถอดบทเรียนและสรุปผลการดำเนินงาน และรายงานให้กรมป้องกันและบรรเทาสาธารณภัย   
ในฐานะฝ่ายเลขานุการคณะกรรมการศูนย์อำนวยการความปลอดภัยทางถนนทราบ

**5. การประเมินความเสี่ยงในระดับพื้นที่**

ศูนย์อำนวยการความปลอดภัยทางถนน ได้นำหลักเกณฑ์การประเมินความเสี่ยงพื้นที่ของปัญหาจากระบบการรายงานข้อมูลอุบัติเหตุทางถนน (e – Report) มาวิเคราะห์โดยคำนวณจากจำนวนผู้บาดเจ็บ (admit)   
และผู้เสียชีวิต เพื่อกำหนดอำเภอที่มีความเสี่ยง โดยให้จังหวัดและอำเภอกำหนดมาตรการ แนวทางการลดปัจจัยเสี่ยงการเกิดอุบัติเหตุทางถนน และดำเนินการลดปัจจัยเสี่ยงให้สอดคล้องกับข้อเท็จจริง และสภาพปัญหา   
และกำหนดให้มีระดับของความเสี่ยง ๔ ระดับ ดังนี้

สีแดง หมายถึง สถานการณ์อยู่ในภาวะเสี่ยงอันตรายสูงสุดโดยมีค่าเฉลี่ยจำนวนผู้บาดเจ็บ (admit) และผู้เสียชีวิต มากกว่าหรือเท่ากับ ๒

สีส้ม หมายถึง สถานการณ์อยู่ในภาวะเสี่ยงอันตรายสูงโดยมีค่าเฉลี่ยจำนวนผู้บาดเจ็บ (admit) และผู้เสียชีวิต ตั้งแต่ ๑.๐๐ – ๑.๙๙

สีแหลือง หมายถึง สถานการณ์อยู่ในภาวะเสี่ยงอันตรายโดยมีค่าเฉลี่ยจำนวนผู้บาดเจ็บ (admit) และผู้เสียชีวิต ตั้งแต่ ๐.๐๑ – ๐.๙๙

สีเขียว หมายถึง สถานการณ์อยู่ในภาวะเสี่ยงน้อยโดยมีค่าเฉลี่ยจำนวนผู้บาดเจ็บ (admit) และผู้เสียชีวิต เท่ากับ ๐.๐๐

**6. ตัวชี้วัดการดำเนินงาน** แบ่งเป็น 3 ระดับ ดังนี้

**6.1 ระดับภาพรวม**

|  |  |  |
| --- | --- | --- |
| **ลำดับ** | **ตัวชี้วัด** | **หน่วยงานรับผิดชอบ** |
| 6.1.1 | จำนวนครั้งการเกิดอุบัติเหตุ จำนวนผู้เสียชีวิต และจำนวนผู้บาดเจ็บ (admit) ลดลง เมื่อเทียบกับสถิติในช่วงวันหยุดของปีที่ผ่านมา | ศูนย์อำนวยการ ความปลอดภัยทางถนน |
| 6.1.2 | จำนวนครั้งการเกิดอุบัติเหตุใหญ่ ลดลงเมื่อเทียบกับสถิติในช่วงวันหยุดของปีที่ผ่านมา | ศูนย์อำนวยการ ความปลอดภัยทางถนน |
| 4.1.3 | จำนวนผู้เสียชีวิต ณ จุดเกิดเหตุ ลดลงเมื่อเทียบกับสถิติในช่วงวันหยุดของปีที่ผ่านมา | ศูนย์อำนวยการ ความปลอดภัยทางถนน |

**6.2 ระดับหน่วยงาน**

|  |  |  |
| --- | --- | --- |
| **ลำดับ** | **ตัวชี้วัด** | **หน่วยงานรับผิดชอบ** |
| 6.2.1 | จำนวนครั้งของการเกิดอุบัติเหตุ จำนวนผู้เสียชีวิต  และจำนวนผู้บาดเจ็บ (admit) ที่เกิดบนถนนในความรับผิดชอบของกระทรวงคมนาคม ลดลงไม่น้อยกว่า 5 เปอร์เซ็นต์ เมื่อเทียบกับสถิติในช่วงวันหยุดของปีที่ผ่านมา | กรมทางหลวง กรมทางหลวงชนบท |
| 6.2.2 | จำนวนครั้งของการเกิดอุบัติเหตุ จำนวนผู้เสียชีวิต  และจำนวนผู้บาดเจ็บ (admit) ที่เกิดบนถนนองค์กรปกครองส่วนท้องถิ่น ลดลง ไม่น้อยกว่า 5 เปอร์เซ็นต์ เมื่อเทียบกับสถิติในช่วงวันหยุดของปีที่ผ่านมา | กรมส่งเสริมการปกครองท้องถิ่น |
| 6.2.3 | จำนวนรถโดยสารสาธารณะที่เกิดอุบัติเหตุและจำนวนผู้เสียชีวิต ลดลงไม่น้อยกว่า 5 เปอร์เซ็นต์ เมื่อเทียบกับสถิติในช่วงวันหยุดของปีที่ผ่านมา | กรมการขนส่งทางบก |
| 6.2.4 | จำนวนเด็กและเยาวชนที่ได้รับบาดเจ็บ (Admit) ที่มีอายุต่ำกว่า ๒๐ ปี จากการดื่มสุราแล้วขับขี่ยานพาหนะ ลดลงไม่น้อยกว่า 5 เปอร์เซ็นต์ เมื่อเทียบกับสถิติในช่วงวันหยุดของปีที่ผ่านมา | กรมควบคุมโรค |

**6.3 ระดับพื้นที่**

|  |  |  |
| --- | --- | --- |
| **ลำดับ** | **ตัวชี้วัด** | **หน่วยงานรับผิดชอบ** |
| 6.3.1 | จำนวนผู้เสียชีวิตและจำนวนผู้บาดเจ็บ (admit)  ที่เป็นเด็กและเยาวชน (เฉพาะผู้ขับขี่) ที่มีพฤติกรรมดื่มแล้วขับลดลงไม่น้อยกว่า 5 เปอร์เซ็นต์ เมื่อเทียบกับสถิติในช่วงวันหยุดของปีที่ผ่านมา | ศูนย์อำนวยการ ความปลอดภัยทางถนน จังหวัด |
| 6.3.2 | จำนวนผู้เสียชีวิตและจำนวนผู้บาดเจ็บ (admit) ที่เป็นเด็กและเยาวชน ซึ่งไม่สวมหมวกนิรภัยลดลงไม่น้อยกว่า 5 เปอร์เซ็นต์ เมื่อเทียบกับสถิติในช่วงวันหยุดของปีที่ผ่านมา | ศูนย์อำนวยการ ความปลอดภัยทางถนน จังหวัด |
| 6.3.3 | จำนวนผู้เสียชีวิตและจำนวนผู้บาดเจ็บ (admit)  ที่เป็นผู้ขับขี่รถจักรยานยนต์ ซึ่งไม่สวมหมวกนิรภัยลดลงไม่น้อยกว่า 5 เปอร์เซ็นต์ เมื่อเทียบกับสถิติในช่วงวันหยุดของปีที่ผ่านมา | ศูนย์อำนวยการ ความปลอดภัยทางถนน จังหวัด |
| 6.3.4 | จำนวนผู้เสียชีวิตและจำนวนผู้บาดเจ็บ (admit)  ที่เกิดเหตุบริเวณทางข้าม/ทางม้าลาย ลดลงไม่น้อยกว่า 5 เปอร์เซ็นต์ เมื่อเทียบกับสถิติในช่วงวันหยุดของปีที่ผ่านมา | ศูนย์อำนวยการ ความปลอดภัยทางถนน จังหวัด |
| 6.3.5 | จำนวนผู้เสียชีวิตในอำเภอเสี่ยงที่เป็นสีแดง ลดลงไม่น้อยกว่า 5 เปอร์เซ็นต์ เมื่อเทียบกับสถิติในช่วงวันหยุดของปี ที่ผ่านมา | ศูนย์ปฏิบัติการ ความปลอดภัยทางถนน อำเภอ |

**7. มาตรการการดำเนินงาน 5 มาตรการ ประกอบด้วย**

**7.1 ด้านการบริหารจัดการ**

7.1.1 ให้หน่วยงานที่เกี่ยวข้อง จังหวัด และกรุงเทพมหานครนำกรอบแนวทางการดำเนินงานป้องกันและ  
ลดอุบัติเหตุทางถนนช่วงวันหยุดไปบูรณาการการดำเนินงานทุกภาคส่วนและกำหนดแนวทาง มาตรการในการป้องกันและแก้ไขปัญหาอุบัติเหตุทางถนนช่วงวันหยุด

7.1.2 ให้ใช้กลไกของ “คณะทำงานวิเคราะห์สาเหตุการเกิดอุบัติเหตุทางถนน” เพื่อดำเนินการสืบสวนอุบัติเหตุเชิงลึก กรณีอุบัติเหตุใหญ่ หรืออุบัติเหตุที่น่าสนใจ

7.1.๓ การลดปัจจัยเสี่ยง ใช้กลไกของท้องที่ควบคุม ดูแลผู้ที่มีพฤติกรรมเสี่ยงในการขับขี่ที่อาจก่อให้เกิอุบัติเหตุทางถนน โดยให้กำนัน ผู้ใหญ่บ้าน ซึ่งมีอำนาจหน้าที่ดูแลความสงบเรียบร้อยและความปลอดภัยในชีวิตและทรัพย์สิน  
ของประชาชนในพื้นที่ ดำเนินการมาตรการเชิงรุก ได้แก่ เคาะประตูบ้าน ด่านครอบครัว

**7.2 ด้านลดปัจจัยเสี่ยงด้านถนนและสภาพแวดล้อม**

7.2.1 สำรวจ ตรวจสอบลักษณะกายภาพของถนน จุดเสี่ยง จุดอันตราย จุดที่เกิดอุบัติเหตุบ่อยครั้ง จุดที่เกิดอุบัติเหตุใหญ่ และดำเนินการปรับปรุงแก้ไขให้มีความปลอดภัย

7.2.2 ขอความร่วมมือผู้รับจ้างก่อสร้าง/ซ่อมแซมถนน รวมทั้งให้กำหนดมาตราการป้องกันการเกิดอุบัติเหตุในบริเวณก่อสร้างหรือซ่อมแซมถนนให้ชัดเจน เพื่อให้ประชาชนผู้ใช้รถใช้ถนนมีความปลอดภัยในการเดินทาง

7.2.3 เฝ้าระวังถนนที่มีลักษณะเป็นเส้นทางตรงที่มีระยะทางยาว เพื่อป้องกันการหลับใน

7.2.4 ให้หน่วยงานที่เกี่ยวข้อง จังหวัดและกรุงเทพมหานครให้ความสำคัญในการนำข้อมูลการเกิดอุบัติเหตุทางถนนมาวิเคราะห์เพื่อกำหนดมาตรการแนวทางการแก้ไขปัญหาการเกิดอุบัติเหตุบริเวณทางร่วม ทางแยกที่ตัดเข้าสู่ถนนสายหลักหรือบริเวณทางร่วม ทางแยกในพื้นที่ชุมชนที่มีการเกิดอุบัติเหตุบ่อยครั้ง

7.2.5ตรวจสอบสิ่งอันตรายข้างทาง (Roadside Hazards) อาทิ ระบบไฟฟ้าแสงสว่าง สัญญาณไฟจราจร เสาป้าย เป็นต้น และปรับปรุงแก้ไขให้อยู่ในสภาพที่สมบูรณ์

7.2.6กำหนดมาตรการแนวทางการแก้ไขปัญหาบริเวณจุดตัดทางรถไฟให้มีความปลอดภัยในการสัญจร

**7.๓ ด้านลดปัจจัยเสี่ยงด้านยานพาหนะ**

7.3.1 กำกับ ควบคุม ดูแลรถโดยสารสาธารณะ รถโดยสารไม่ประจำทาง พนักงานขับรถโดยสาร และพนักงานประจำรถให้ถือปฏิบัติตามระเบียบ กฎหมายอย่างเคร่งครัด โดยกำชับให้ขับขี่ด้วยความเร็วตามที่กฎหมายกำหนด   
และผลัดเปลี่ยนพนักงานขับรถโดยสารตามระยะทาง/ช่วงเวลาที่กำหนด ตลอดจนให้ตรวจสอบสภาพรถโดยสารสาธารณะ   
และรถโดยสารไม่ประจำทางให้มีความปลอดภัย

7.3.2ให้หน่วยงานที่เกี่ยวข้อง จังหวัด และกรุงเทพมหานครรณรงค์ประชาสัมพันธ์ อย่างจริงจังและต่อเนื่อง โดยให้ความสำคัญกับการใช้สื่อในพื้นที่ ทุกช่องทางและการใช้สื่อสังคมออนไลน์เพื่อเผยแพร่ประชาสัมพันธ์แนวทางความรู้ด้านความปลอดภัยทางถนน และขับขี่ยานพาหนะอย่างปลอดภัย

**7.๔ ด้านผู้ใช้รถใช้ถนนอย่างปลอดภัย**

7.4.1 บังคับใช้กฎหมายอย่างเข้มงวด จริงจัง และต่อเนื่อง โดยเฉพาะกฎหมายจราจรตามมาตรการ ๑ ร. ๒ ส. ๓ ข. ๔ ม. (๑๐ รสขม) ได้แก่ ๑) ความเร็วเกินกว่ากฎหมายกำหนด ๒) ขับรถย้อนศร ๓) ฝ่าฝืนสัญญาณจราจร   
๔) ไม่คาดเข็มขัดนิรภัย ๕) ไม่มีใบขับขี่ ๖) แซงในที่คับขัน ๗) เมาสุรา ๘) ไม่สวมหมวกนิรภัย ๙) มอเตอร์ไซค์ไม่ปลอดภัย ๑๐) ใช้โทรศัพท์มือถือขณะขับรถ และกรณีผู้ขับขี่ไม่ยอมให้ทดสอบความสามารถในอันที่จะขับ   
หรือเมาสุรา หรือของอย่างอื่น ให้สันนิษฐานไว้ก่อนว่าผู้นั้นเมาสุราหรือเมาของอย่างอื่น รวมทั้งกรณีห้ามขายเครื่องดื่มแอลกอฮอล์บนทาง โดยให้ดำเนินการบังคับใช้กฎหมายอย่างเคร่งครัด ในกรณีขับรถเร็วเกินกว่ากฎหมายกำหนด ดื่มแล้วขับ การเสพยาเสพติดหรือของมึนเมาอย่างอื่น ขับรถย้อนศร รถจักรยานยนต์ไม่ปลอดภัย ไม่คาดเข็มขัดนิรภัย และไม่สวมหมวกนิรภัย

7.4.2 ดำเนินการตามมาตรการ **“ตรวจวัดระดับแอลกอฮอล์”** อย่างเข้มข้นในกรณีที่เกิดอุบัติเหตุแล้วทำให้มีผู้บาดเจ็บรุนแรงหรือเสียชีวิต กรณีที่ผู้ขับขี่รู้สึกตัวดีให้เจ้าหน้าที่ตำรวจใช้เครื่องมือตรวจวัดระดับแอลกอฮอล์  
ทางลมหายใจ และกรณีที่ผู้ขับขี่ไม่สามารถตรวจทางลมหายใจได้ ให้เจ้าหน้าที่ตำรวจมีหนังสือส่งตัวผู้ขับขี่ดังกล่าวไปยังโรงพยาบาลเพื่อเจาะเลือดตรวจวัดระดับแอลกอฮอล์

7.4.3 ให้ดำเนินการในกรณีผู้ขับขี่ที่อายุต่ำกว่า ๒๐ ปี ได้รับบาดเจ็บจากอุบัติเหตุทางถนนและเข้ารับการรักษาในโรงพยาบาล มีปริมาณแอลกอฮอล์ในเลือดเกินกฎหมายกำหนด (๒๐ มิลลิกรัมเปอร์เซ็นต์) ต้องมีการสอบสวนขยายผลเพื่อดำเนินคดีกับผู้ที่จำหน่ายเครื่องดื่มแอลกอฮอล์ให้กับผู้ขับขี่ดังกล่าวทุกกรณี

7.4.4 บังคับใช้กฎหมายเกี่ยวกับการควบคุมเครื่องดื่มแอลกอฮอล์ กฎหมายสุรา และกฎหมายสถานบริการ   
โดยควบคุม ดูแลการจำหน่ายเครื่องดื่มแอลกอฮอล์ในเวลาตามที่กฎหมายกำหนด และการจำหน่ายให้กับกลุ่มเด็กและเยาวชนที่มีอายุต่ำกว่า ๒๐ ปี รวมทั้งการ เปิด-ปิด สถานบริการตามเวลาที่กฎหมายกำหนด

7.4.5การรณรงค์ประชาสัมพันธ์เพื่อเผยแพร่แนวทางความรู้ด้านความปลอดภัยทางถนนในชุมชน/หมู่บ้าน โดยให้ผู้นำชุมชนนำไปเผยแพร่ประชาสัมพันธ์ผ่านหอกระจายข่าว เสียงตามสาย และวิทยุชุมชน รวมทั้งรณรงค์ประชาสัมพันธ์เพื่อให้ผู้ใช้รถใช้ถนนรับทราบ

**7.5 ด้านการช่วยเหลือหลังเกิดอุบัติเหตุ**

7.5.1 จัดเตรียมความพร้อมของโรงพยาบาล แพทย์ พยาบาล และหน่วยบริการการแพทย์ฉุกเฉิน ระบบการติดต่อสื่อสาร การสั่งการ การประสานงาน และการแบ่งมอบพื้นที่ความรับผิดชอบของหน่วยบริการการแพทย์ฉุกเฉินในเครือข่ายและดำเนินการช่วยเหลือผู้ประสบอุบัติเหตุทางถนนแบ่งมอบพื้นที่ความรับผิดชอบของหน่วยบริการการแพทย์ฉุกเฉินในเครือข่ายและดำเนินการช่วยเหลือผู้ประสบอุบัติเหตุทางถนน

7.5.2 จัดเตรียมความพร้อมของหน่วยกู้ชีพและกู้ภัย ทั้งด้านบุคลากร เครื่องมือ วัสดุอุปกรณ์ การสั่งการ ระบบการติดต่อสื่อสาร และดำเนินการช่วยเหลือผู้ประสบอุบัติเหตุทางถนน

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

สำนักงานเลขานุการคณะกรรมการศูนย์อำนวยการความปลอดภัยทางถนน

กรมป้องกันและบรรเทาสาธารณภัย

โทร. ๐-๒๖๓๗-๓๗๑6